title: Elektronidiffraktio

text: Elektronidiffraktiota käytetään, kun tutkitaan kiinteän aineen kidejärjestelmää. Diffraktiokokeissa elektronit kiihdytetään tietyllä jännitteellä, että saataisiin niille haluttu aallonpituus ennen kuin ne läpäisevät tutkittavan aineen.


title: Elektronidiffraktio

text: Hypoteesin hiukkasten aaltoluonteesta teki ensimmäistä kertaa Louis de Broglie väitöskirjassaan vuonna 1924. Hänen mukaansa kaikella aineella on sekä hiukkas- että aaltoluonne, myös elektronilla. Vuonna 1927 Clinton Davisson ja Lester Germer havaitsivat ensimmäisinä elektronidiffraktion tehdessään sirontakokeita nikkelin pinnasta. Tämä vahvisti de Broglien teorian hiukkasten aaltoluonteesta.


title: Elektronidiffraktio

text: Elektronin aallonpituus riippuu sen liikemäärästä. Aallonpituus lasketaan de Broglien yhtälöllä


title: Elektronidiffraktio

text: missä formula_2 on Planckin vakio ja formula_3 hiukkasen liikemäärä. Koska elektroni nopeus on relativistinen, lähellä valonnopeutta, on käytettävä kokonaisenergian laskemiseen yhtälöä


title: Elektronidiffraktio

text: missä formula_5 on valonnopeus ja formula_6 on m-massaisen hiukkasen lepoenergia. Kun huomioidaan jännitteen formula_7 aiheuttama elektronin liike-energia formula_8 ja lepoenergia formula_9, voidaan kokonaisenergia voidaan ilmaista muodossa


title: Elektronidiffraktio

text: joka neliöidään


title: Elektronidiffraktio

text: Yhdistämällä kokonaisenergian neliöiden yhtälöt saadaan


title: Elektronidiffraktio

text: josta lasketaan liikemäärä


title: Elektronidiffraktio

text: Yhdistämällä liikemäärä de Broglien yhtälöön saadaan elektronin aallonpituudeksi


title: Elektronidiffraktio

text: Elektronin siroamista hilassa kuvataan Braggin lailla


Elektronidiffraktio


title: Elektronidiffraktio

text: missä formula_16 on hilavakio, eli hilatasojen välimatka, formula_17 elektronin tulokulma ja formula_18 on allonpituuden moninkerta.


title: Sid Hudson

text: Sidney Charles ”Sid” Hudson () oli yhdysvaltalainen baseballpelaaja (aloittava syöttäjä).


title: Sid Hudson

text: Hudson syntyi Tennesseessä ja pelasi toisen maailmansodan alussa sekä sen jälkeen Washington Senatorsissa ja Boston Red Soxissa. Hän oli All-Star-pelaajana vuosina 1941 ja 1942.


title: Sid Hudson

text: Päätettyään vuonna 1954 ammattilaisuransa pelaajana, Hudson jatkoi työskentelyään baseballin parissa kykyjenetsijänä ja valmentajana.


title: Danny Litwhiler

text: Daniel Webster ”Danny” Litwhiler (31. elokuuta 1916 Ringtown, Pennsylvania – 23. syyskuuta 2011 Clearwater, Florida) oli yhdysvaltalainen baseballpelaaja. Hän vaikutti Major League -tasolla vuosina 1940–1951.


title: Danny Litwhiler

text: Litwhilerin ammattilaisjoukkueina olivat Philadelphia Phillies (1940–1943), St. Louis Cardinals (1943–1946), Boston Braves (1946–1948) ja Cincinnati Reds (1948–1951). Hän pelasi MLB:n tähdistöottelussa vuonna 1942.


title: Danny Litwhiler

text: Litwhiler valmistui ennen baseballuraansa yliopistosta. Vuosina 1964–1982 hän oli Michigan State Universityssa valmennustöissä.


title: Petăr Popangelov

text: Petăr Popangelov (s. 31. tammikuuta 1959 Samokov, Bulgaria) on bulgarialainen uransa lopettanut alppihiihtäjä.


title: Petăr Popangelov

text: Popangelov sijoittui 6:ksi pujottelussa Lake Placidin olympialaisissa 1980, ja uusi sijoituksensa neljä vuotta myöhemmin Sarajevon olympialaisissa. 1978 Garmisch-Partenkirchenissä järjestetyissä maailmanmestaruuskilpailuissa, hän oli suurpujottelussa 12:s.


title: Petăr Popangelov

text: Popangelov pystyi urallaan yhteen maailmancupin osakilpailuvoittoon, Lenggriesin pujottelussa 1980. Lisäksi hän oli yhteensä 11 kertaa palkintokorokkeella.


title: Misteekkien kielet

text: Misteekkikielet ovat otomangelaisen kielikunnan haara. Näitä kieliä puhuu Meksikossa noin puoli miljoonaa misteekkiä. Misteekkikielet jakautuvat kolmeen alahaaraan: "mixteco", "cuicateco" ja "triqui".


title: LGH

text: LGH-uistin on Leo Gunnar Hacklinin alkuaan kehittämä lähinnä lohen ja taimenen kalastukseen tarkoitettu uistin.


title: LGH

text: Alkuperäisten uistimien malleina olivat:Sittemmin malleina on ollut myös "Ahti", "Akka-Peukaloinen", "Gunnar" ja "Hai". Yleisimmät LGH-vaaput ovat Muikku sekä Peukaloinen ja Ukko-peukaloinen. Leo Gunnarin jäätyä eläkkeelle liiketoimintaa jatkoi Tapani Ahonen. Sittemmin liiketoiminta on siirtynyt Jarmo Rapalan haltuun, joka jatkaa LGH-uistinten tekemistä. Jarmo on Lauri Rapalan pojanpoika ja Esko Rapalan poika.


title: LGH

text: Vanhat Leon tekemät vaaput ovat keräilykappaleita, hyväkuntoisia vanhoja vaappuja ei juuri näy myynnissä, joten hinnan määrittäminen näille on varsin vaikeaa. Uusia uistimia myy Jarmo Rapala vielä LGH tuotemerkillä..


title: LGH

text: Vanhoissa Leon tekemissä uistimissa on käytetty ainakin kolmea erilaista foliopintaa. Niin sanottu kohokuvio, painannekuvio ja tähtikuvio. Ensimmäisissä vaapuissa on ollut myös muunlaisia foliopinnotteita.


title: Dom DiMaggio

text: Dominic Paul ”Dom” DiMaggio (12. helmikuuta 1917 – 8. toukokuuta 2009) oli yhdysvaltalainen baseballpelaaja. Hän pelasi koko Major League -uransa vuosina 1940–1953 Boston Red Soxissa.


title: Dom DiMaggio

text: DiMaggio oli All-Star-pelaaja vuosina 1941–1942, 1946 ja 1949–1952.


title: Dom DiMaggio

text: DiMaggio syntyi San Franciscossa, Kaliforniassa, sisilialaisten maahanmuuttajien yhdeksästä lapsesta nuorimpana. Myös hänen veljensä Joe ja Vince DiMaggio ylsivät Major League -pelaajiksi.


title: April Winchell

text: April Terri Winchell (s. 4. tammikuuta 1960 New York, New York) on yhdysvaltalainen ääninäyttelijä ja radiojuontaja. Hänen isänsä Paul Winchell oli tunnettu vatsastapuhuja.


title: April Winchell

text: April Winchell aloitti ääninäyttelemisen jo 1970-luvulla animaatioissa, mutta palasi takaisin animaatioiden pariin 1980-luvulla näyteltyään sillä välin teatterissa. Myöhemmin Winchell siirtyi myös radion pariin ja toimi muun muassa losangelesilaisen KFI-kanavalla keskusteluohjelman emäntänä vuoteen 2002. Hän tekee edelleen satunnaisia esiintymisiä radiossa ääninäyttelemisen ohella.


title: April Winchell

text: Winchellin ensimmäinen merkittävä rooli oli vuonna 1992 animaatiosarjassa "Hopon poppoo", jossa hän ääninäytteli Pekan vaimoa Petraa. Ennen seuraavaa merkittävää rooliaan animaatiosarjassa "101 dalmatialaista" Winchell teki useita vierasrooleja muun muassa "Marsupilamissa", "Timon ja Pumbassa", "Jimi Matalassa" ja "Johnny Bravossa".


title: April Winchell

text: Winchell on muiden ääninäyttelijöiden tavoin kertonu epämieltymyksensä julkkisnäyttelijöihin, jotka eivät pelkästään vie animaatioelokuvien päärooleja vaan myös pienempiä rooleja. Hänen mukaansa 1990-luvulla ääninäyttelijä teki 3–4 roolia elokuvaan ja sai palkaksi muutama sata dollaria, kun 2000-luvulta lähtien muun muassa Renée Zellwegerille maksetaan 3 miljoonaa dollaria jopa vain kymmenen minuutin ääniroolista.


title: Pikkunoidanlukko

text: Pikkunoidanlukko ("Botrychium simplex") on Euroopassa ja Pohjois-Amerikassa tavattava pienikokoinen saniaislaji. Se on sekä Euroopassa ja Suomessa erittäin uhanalainen, Euroopan unionin erityisesti suojelema laji. Pikkunoidanlukko on rauhoitettu koko Suomessa, myös Ahvenanmaalla.


title: Pikkunoidanlukko

text: Pikkunoidanlukko on vaatimattoman ulkomuotonsa takia varsin vaikeasti havaittava kääpiösanikkainen. Se kasvaa vain 3–15 cm korkeaksi. Kasvin lehti on tavallisesti tyvestään jakautunut lehteen ja itiöpesäkkeistöön. Lehden kellanvihreä lapa on lyhytruotinen, lehden liuskat ja lehdykät tavallisesti pyöreäkärkisiä. Lehdykkäpareja on enintään kolme. Itiöpesäkkeistö on lähes haaraton tai harvahaarainen. Itiöpesäkkeet ovat lyhytperäisiä ja muodostavat usein rypälemäisiä ryhmiä. Kypsinä itiöpesäkkeet ovat väriltään ruosteenruskeita. Pikkunoidanlukon itiöt kypsyvät Suomessa kesä-heinäkuussa. Itiöt voivat säilyttää itävyytensä maaperässä vuosikymmeniä. Alkeisvarsikko on maansisäinen ja mukulamainen. Laji on muiden noidanlukkojen tapaan riippuvainen sienijuuresta.


title: Pikkunoidanlukko

text: Pikkunoidanlukko on ulkoasultaan hyvin muunteleva, ja laji käsittääkin ilmeisesti useita eri rotuja. Se saattaa joskun muistuttaa läheisesti hentokasvuista ketonoidanlukkoa ("B. lunaria") tai saunionoidanlukkoa ("B. matricariifolium"). Määrittelyä vaikeuttaa myös lajien samankaltaiset kasvupaikat.


title: Pikkunoidanlukko

text: Pikkunoidanlukon levinneisyysalue on hyvin epäyhtenäinen. Yleisimmillään laji on Pohjois-Amerikan itärannikolla. Sitä tavataan myös Pohjois-Amerikan länsirannikolla, Japanissa, Grönlannissa, Islannissa ja Euroopassa lähinnä mantereen keski- ja pohjoisosista. Pohjoismaissa ja Baltiassa pikkunoidanlukkoa tavataan harvinaisena.


title: Pikkunoidanlukko

text: Suomessa pikkunoidanlukkoa on tavattu paristakymmenestä paikasta eri puolilta maata Ahvenanmaalta Kainuun ja Simon korkeudelle saakka. Nykyään lajista tunnetaan kahdeksan esiintymää Ahvenanmaalta ja Varsinais-Suomen saaristosta, joista on tavattu parhaimmillaan alle 200 yksilöä. Yksilömäärä vaihtelee voimakkaasti vuodesta toiseen, ja kasvi voi pysyä huonoina vuosina kokonaan maan alla tekemättä lehtiä.


title: Pikkunoidanlukko

text: Pikkunoidanlukko kasvaa kosteilla, hiekkaisilla ja laidunnetuilla niityillä. Laji suosii erityisesti merenrantojen tulvaniittyjä. Sitä saattaa tavata myös kosteilta kallionpengermiltä ja kalliopainanteista. Useilla kasvupaikoillaan laji on tavattu vain kerran. Pikkunoidanlukko suosii kalkkipitoista maata. Laji on kaikkialla Euroopassa huomattavasti taantunut. Suurin syy tähän on kasvupaikkojen umpeenkasvu laidunnuksen loputtua.


title: Gerlachovský štít

text: Gerlachovský štít (, ) on Slovakian ja koko Karpaattien korkein vuorenhuippu Tatravuorilla. Sen huippu on 2 655 metrin korkeudella merenpinnan tasosta.


title: Pohjannoidanlukko

text: Pohjannoidanlukko ("Botrychium boreale") on harvinainen, Euroopan ja Pohjois-Amerikan pohjoisosissa tavattava saniaislaji. Suomessa pohjannoidanlukko luokitellaan nykyään vaarantuneeksi.


title: Pohjannoidanlukko

text: Pohjannoidanlukko kasvaa 10–30 cm korkeaksi. Lehti on varren puolivälin yläpuolelta jakautunut. Tummahkonvihreä lehden lapa on ruoditon tai hyvin lyhytruotinen, puikean kolmiomainen ja 1,5–2,5 kertaa leveytensä pituinen. Lehdessä on 3–5 paria lehdyköitä, jotka ovat kolmiomaisen tai vinoneliömäisen puikeita, keskisuonellisia ja lavan kärkeä kohti pieneneviä. Alimmat lehdykät ovat lähes pituudensa levyisiä, epäsäännöllisen liuskaisia ja tylppäkärkisiä. Pohjanneidonlukko kukkii kesä-heinäkuussa. Itiöpesäkkeistö on tavallisesti pitkäperäinen ja haarova. Itiöpesäkkeet ovat lyhytperäisiä, usein rypälemäisinä ryhminä ja kypsinä väriltään ruosteenruskeita.


title: Pohjannoidanlukko

text: Pohjannoidanlukkoa tavataan Euroopassa Pohjois-Norjassa ja -Ruotsissa, Suomessa, Virossa, Luoteis-Venäjällä sekä Islannissa ja Grönlannissa. Lajia tavataan myös Kiinassa, Itä-Siperiassa, Alaskassa sekä Kanadan ja Yhdysvaltain länsiosissa. Suomessa pohjannoidanlukkoa kasvaa Uudenmaan rannikolta Ahvenanmaalle ja edelleen Pohjanlahden rannikkoa pohjoiseen. Raahen korkeudella laji levittäytyy myös sisämaahan, ja sitä tavataankin satunnaisesti koko Pohjois-Suomessa. Kaikkialla Suomessa laji on kuitenkin harvinainen.


title: Pohjannoidanlukko

text: Suomessa pohjannoidanlukko viihtyy maan eteläosissa katajikkokedoilla ja pohjoisessa joenvarsiniityillä ja kyläkedoilla. Laji on kalkinsuosija. Muiden noidanlukkojen tapaan myös pohjannoidanlukko on harvinaistunut perinteisen laidunnuksen loppumista seurannutta kasvupaikkojen umpeenkasvua.


title: Riikka Kaihovaara

text: Riikka Kaihovaara on suomalainen toimittaja ja dokumentaristi. Hän työskenteli Yleisradion tutkivan journalismin MOT-ohjelmassa vuosina 2007–2016. Hän on kirjoittanut tietokirjan "Riippumaton puutarha – Teollisen ruoantuotannon romahdus ja permakulttuurin perusteet" (Visio 2012) ja ohjannut dokumenttielokuvan "Jotain siltä väliltä" (2013). Syksyllä 2015 valmistui Kaihovaaran ohjaama ja käsikirjoittama dokumenttisarja "Huume-Suomen historia", joka sisältää neljä televisiodokumenttia ja neljä verkkodokumenttia. Syksyllä 2017 sai tv-ensi-iltansa samaa tyylilajia noudattava, Kaihovaaran ohjaama ja käsikirjoittama dokumenttisarja "Seksi-Suomen historia".


title: Image (lehti)

text: Image on suomalainen aikakauslehti, joka ilmestyy 11 kertaa vuodessa. Lehti käsittelee ajankohtaisia ilmiöitä populaarikulttuurista politiikkaan. Tunnusomaista lehdelle ovat laajat artikkelit. Image on Suomen vanhimpia lifestyle-lehtiä. Lehti perustettiin vuonna 1985. 1990-luvun alussa lehti muuttui neljä kertaa vuodessa ilmestyvästä kulttuurialbumista kulttuurin yleisaikakauslehdeksi.


title: Image (lehti)

text: Imagen perustaja Raoul Grünstein omisti lehden vuoteen 2005 saakka, jolloin hän myi enemmistön Image Kustannus Oy:stä A-lehdet Oy:lle. Vuodesta 2007 lähtien Image Kustannus Oy on ollut kokonaan A-lehtien omistama tytäryhtiö. Vuonna 2008 Imagen keskipainos on 31 500 kappaletta, ja sillä on 107 000 lukijaa (KMT 2007).


title: Image (lehti)

text: Imagen päätoimittajana on syyskuusta 2017 lähtien toiminut Niklas Thesslund. Häntä ennen päätoimittajana toimi Heikki Valkama vuosina 2013–2017 ja Mikko Numminen vuosina 2003–2013.


title: Vauva (lehti)

text: Vauva on vauvoihin, odotukseen ja perhe-elämään erikoistunut suomalainen aikakauslehti. Lehteä kustantaa Sanoma Media Finland, ja sitä on julkaistu vuodesta 1992. Lehden päätoimittaja on Maija Koski. Lehden suurin ja ainoa kilpailija Suomen mediakentällä on "Kaksplus".


title: Vauva (lehti)

text: "Vauva"-lehden verkkosivusto on Suomen aikakauslehtien suosituin verkkosivusto, ja se tunnetaan myös vanhemmuuspiirien ulkopuolella. Naistenlehtien verkkosivustoista opinnäytetyönsä tehnyt Outi Sonkamutka arvioi tämän johtuvan sekä lehden selvästä kohderyhmästä mutta myös lehden aktiivisesta keskustelupalstasta. Vuonna 2016 Kaustisen kansanmusiikkijuhlilla esiintyi Kalevauva.fi-yhtye, jonka kappaleiden sanoitukset ovat vauva.fi:n keskusteluja lauluiksi sovitettuna.


title: Gradient

text: Gradient on suomalainen kaiutinvalmistaja. Yritys toimii Porvoossa ja sen ovat perustaneet opistoinsinööri Jorma Salmi ja Jouko Alanko vuonna 1984.


title: Gradient

text: Valmistaja on tullut tunnetuksi maailmalla yksilöllisistä ratkaisuistaan. Gradient oli eräs harvoista 1990-luvun lamasta selvinneistä suomalaisista kaiutinvalmistajista.


title: Gradient

text: Gradientin komponenttitoimittajana toimi vuosien ajan Graditech. Gradient-kaiuttimet on suunniteltu toimimaan myös vaikeissa akustisissa tiloissa. Kardioidi- ja dipolirakennetta hyödyntävät Gradient-kaiuttimet tunnetaan suorasta vasteestaan ja neutraalista äänestään.


title: Gradient

text: Ensimmäinen kaupallinen malli oli "Gradient Model 1.0" vuonna 1985. Nykyinen mallisto käsittää seuraavat mallit:


title: Yleisurheilun alle 18-vuotiaiden maailmanmestaruuskilpailut 2007

text: Vuoden 2007 yleisurheilun alle 18-vuotiaiden maailmanmestaruuskilpailut käytiin 11.–15. heinäkuuta Ostravassa, Tšekissä.


text: Kilpailuihin osallistui yhteensä 1 228 urheilijaa 152 maasta.


title: Kaksoiskäynnistys

text: Kaksoiskäynnistys () tarkoittaa sitä, että yhteen tietokoneeseen asennetaan useampia käyttöjärjestelmiä. Käyttäjä voi koneen käynnistyksen yhteydessä valita, mikä asennetuista käyttöjärjestelmistä käynnistetään. Kaksoiskäynnistystä käytetään usein esimerkiksi asennettaessa sekä MS Windows että jokin Linux-käyttöjärjestelmä samalle tietokoneelle.


title: Kaksoiskäynnistys

text: Käyttöjärjestelmät asennetaan omille kiintolevyosioilleen. Samalla osiolla käyttämisen estää esimerkiksi Windows-käyttöjärjestelmien tapa kirjoittaa käynnistystietonsa kiintolevyosion alkuun. Eri käyttöjärjestelmät käyttävät varsin usein myös eri tiedostojärjestelmiä eivätkä kykene useinkaan suoraan lukemaan toistensa tiedostoja.


title: Kaksoiskäynnistys

text: Tietokoneeseen voidaan asentaa myös useampia kuin kaksi käyttöjärjestelmää (multi boot), tai myös saman käyttöjärjestelmäperheen eri versiota (esim. Microsoft Windows XP, Windows Vista ja Windows 7). Jokainen käyttöjärjestelmä tarvitsee omat osionsa kiintolevyiltä (erityisesti tärkeät käyttöjärjestelmätiedostot sisältävä osio, mikäli käyttöjärjestelmä käyttää useampia osioita), ja samojen toissijaistenkaan osioiden jakaminen eri käyttöjärjestelmien välillä ei ole yleensä suositeltavaa ja voi aiheuttaa ongelmia.


title: Pariisin Kevät

text: Pariisin Kevät on Arto Tuunelan perustama helsinkiläinen yhtye. Yhtyeen neljästä studioalbumista kaksi on myynyt kultaa. Yhtyeen tunnetuimpia kappaleita ovat ”Pikku Huopalahti”, ”Tämän kylän poikii” ja '”Kesäyö”.


title: Pariisin Kevät

text: Yhtyeen oli tarkoitus olla Tuunelan studioprojekti, joka ei tulisi koskaan keikkailemaan. Suosion myötä Tuunela päätti kasata ympärilleen soittajat, joiden avulla Pariisin Kevät voisi alkaa esiintymään. Pariisin Kevät soitti ensimmäisen, epävirallisen, keikkansa Helsingin Bar Loosessa salanimella Haminan Kiekkoympyrät. Ensimmäinen virallinen esiintyminen tapahtui kesällä 2010 Ilosaarirock -festivaaleilla.


title: Pariisin Kevät

text: Pariisin Kevään muodostavat Tuunelan lisäksi Rubik-yhtyeessä toimineet Artturi Taira ja Jussi Hietala, Ilari Kivelä Arto Tuunelan toisesta yhtyeestä Major Labelista sekä Antti Pouta ja Reko Aho. "Kaikki on satua" -albumilla myös livebändi on osallistunut levyllä soittamiseen.


title: Pariisin Kevät

text: Yhtye sai nimensä masteroija Minerva Papin nähtyä unta, että Tuunela johtaa Pariisin Kevät -nimistä yhtyettä.


title: Pyhä Scholastica

text: Pyhä Scholastica (480 Umbria – 543 Montecassinon lähellä) oli varhaiskeskiaikainen roomalainen pyhimys ja pyhän Benedictus Nursialaisen kaksoissisar. Häntä kunnioitetaan katolisessa kirkossa, vanhakatolisessa kirkossa, ortodoksisessa kirkossa ja anglikaanisessa kirkossa. Pyhä Scholastica omisti elämänsä Jumalalle ja nunnaksi tulemiselle. Nunna on kouristelevien lasten, nunnien, myrskyjen vastustamisen ja Le Mansin suojeluspyhimys. Hänen tunnuksiaan ovat krusifiksi, kyyhky ja piispansauva. Yleisessä roomalaiskatolisessa kalenterissa pyhän Scholastican muistopäivä on 10. helmikuuta, joka on vuoden 1960 kalenterissa 3. luokan juhla ja noin 5 kuukautta ennen pyhän Benedictuksen juhlaa 11. heinäkuuta.


title: Pyhä Scholastica

text: Gregorius Suuri on kertonut kirjoituksissaan pyhän Scholastican viimeisestä tapaamisesta veljensä Benedictuksen kanssa, jonka jälkeen hän kuoli. Kerrotaan, että Scholastican kuollessa vuonna 547 hänen sielunsa nousi taivaaseen kyyhkysen muodossa. Pyhä Benedictus vuorostaan kuoltuaan haudattiin samaan hautaan siskonsa kanssa. Hänen hautansa ja reliikkinsä ovat Italiassa Montecassinossa, jossa pyhä Benedictus toimi.


title: Pyhä Scholastica

text: Pyhää Scholasticaa kunnioitetaan roomalaiskatolisessa messussa seuraavalla latinankielisellä kollehtarukouksella:


title: Pyhä Scholastica

text: ""Orémus. Deus, qui ánimam beátæ Vírginis tuæ Scholásticæ ad ostendéndam innocéntiæ viam in colúmbæ spécie coelum penetráre fecísti: da nobis eius méritis et précibus ita innocénter vívere; ut ad ætérna mereámur gáudia perveníre.""


title: Pyhä Scholastica

text: Hänelle on laadittu myös latinankielinen ja englanninkielinen litania "Litaniae de Sancta Scholastica".


title: Pimenee

text: Pimenee on Katariina Hännisen debyyttialbumi vuodelta 2005. Radiosoitossa se tuli tutuksi kappaleista "Kuolematon", "Paha Tuuli" ja "Polvistukaa". Albumin tunnettuutta lisäsi valinta Kuukauden Levyksi radioiden musiikkitoimittajien keskuudessa kesäkuussa 2005. Katariina Hänninen laulaa kaikki albumin kappaleet, lisäksi albumilla esiintyy yhtyeen lisäksi kymmenkunta soittajaa ja taustalaulajaa.


title: Pimenee

text: Suomen virallisella albumilistalla "Pimenee" -albumi oli kolme viikkoa, ja paras sijoitus oli 33. Albumilta julkaistiin kolme singleä, "Kuolematon", "Paha tuuli" ja "Pimenee".


title: Hämmästyttävä Hämähäkkimies

text: Hämmästyttävä Hämähäkkimies () on yhdysvaltalainen Culver Entertainmentin tuottama animaatiosarja, joka alkoi 8. maaliskuuta 2008. Sarja perustuu nimensä mukaan Stan Leen luomaan sarjakuvasankariin Hämähäkkimieheen. Itse sarjaa olivat luomassa Victor Cook ja Greg Weisman. Jaksoja on tuotettu yhteensä 26.


title: Hämmästyttävä Hämähäkkimies

text: Hämmästyttävä Hämähäkkimies -sarja käsittelee alkuperäisiä Hämähäkkimiehen tarinoita hänen ensimmäisistä vuosista sankarina. Peter Parker on 16-vuotias nuorukainen, joka käy ensimmäistä vuottaan high schoolissa. Vietettyään kesälomansa taistellen rikollisia vastaan uusilla kyvyillään, Parkerin täytyy nyt opetella salaamaan henkilöllisyyttään käydessään high schoolia ja eläessään tavallista teini-ikäisen elämää. Hän myös tapaa ensimmäistä kertaa pahimmat ja tunnetuimmat vihollisensa, kuten Tohtori Mustekalan, Vihreän Menninkäisen, Venomin ja monia muita.


title: Hämmästyttävä Hämähäkkimies

text: Hasbro muun muassa julkaisi sarjaan perustuvan lelusarjan huhtikuussa 2008.


title: Hämmästyttävä Hämähäkkimies

text: Suomessa sarjaa esitettiin ensi kerran Nelosella 7. tammikuuta 2010. Sittemmin Nelonen aloitti sarjan uusinnat elokuussa 2010.


title: Hämmästyttävä Hämähäkkimies

text: "Hämmästyttävä Hämähäkkimiehen" tuotannosta ilmoittivat maaliskuussa 2007 Kids' WB:n Betsy McGowenin ja Sony Pictures Televisionin Zack Van Amburg. Sarjan tuottivat Sony Picturesin päätoimisesti suoraan videolle elokuvia ja sarjoja julkaiseva Culver Entertainment ja saman yhtiön animaatiostudio Adelaide Productions. The Spectacular Spider-Man lopulta sai ensilähetyksensä 8. maaliskuuta 2008 Kids' WB:llä viikkoa ennen kuin sarjaa oli tarkoitus lähettää.


title: Hämmästyttävä Hämähäkkimies

text: Culver Entertainment halusi julkaista neljä DVD:tä Hämähäkkimiehestä, jotka sijoittuisivat sankarin nuoruusvuosiin. Yhtiö otti yhteyttä sarjan kehittivämistä varten Victor Cookiin ja Greg Weismaniin, jotka toimivat sarjan valvovina tuottajina, joista Cook toimi myös sarjan valvovana ohjaajana ja Weisman käsikirjoituksien muokkaajana. Hahmojen suunnittelusta vastasi päätoimisesti Sean Galloway. Sarjan piirrostyyli tehtiin hyvin yksinkertaiseksi verrattuna edellisiin Hämähäkkimies-sarjoihin. Tähän Cook sai idean ohjaamastaan elokuvasta "", jonka animointityyli teki häneen vaikutuksen. Tyyli mahdollisti Hämähäkkimiehen nopean liikkuvuuden sujuvammin, jota Cookin mukaan ei ole nähty aikaisemmissa animaatioissa, johon Sam Raimin ohjaamissa näytelmäelokuvissa on tuotu aivan toiselle tasolle.


title: Hämmästyttävä Hämähäkkimies

text: Hämmästyttävä Hämähäkkimies koostuu tarinallisesti muutamista yhtenevistä jaksoista, jotka on julkaistu DVD:lle kyseisen mukaan. Ensimmäisen tuotantokausi käsittää neljä tarinaa, joista ensimmäinen on sarjan kolme ensimmäistä jaksoa, jotka kertovat Tohtori Connorsista ja hänen kokeista, sekä Peter Parkerin tapahtumia Empire State yliopistolla. Toisessa kolmiosaisessa tarinassa tarina keskittyy Norman Osbornin kokeisiin ja heidän luomiinsa superrikollisiin Big Man nimisellä rikospomolle. Kolmannessa tarinakoostumiksessa käsitellään Vihreää Menninkäistä ja Harry Osbornin elämää. Lopulta sarjan päättää viimeinen tarina Hämähäkkimiehestä symbiootti asussa.


title: Hämmästyttävä Hämähäkkimies

text: Toinen tuotantokausi käsittää myös neljä tarinakoostumusta, jossa ensimmäiset neljä jaksoa keskitytään Tohtori Mustekalan suunnitelmaan, kun hän tekeytyy Master Planner nimiseksi konnaksi. Toisessa tarinassa keskitytään Venomin paluun ja kolmannessa Jengien keskinäiseen sotaan. Viimeisessä tarinassa puolestaan Vihreä Menninkäinen on tarinan pääkohteena.


title: Hämmästyttävä Hämähäkkimies

text: Sarjasta tuotettiin 26 jaksoa, ja kolmas kausi oli tuotannossa. Sarjan toinen luoja Greg Weismanin mukaan hänen tavoitteensa olisi saada yhteensä 65 jaksoa. Kolmas kausi ei kuitenkaan toteutunut Disneyn ostettua Marvelin, jonka myötä se suunnitteli uutta Hämähäkkimies-sarjaa Ultimate Spider-Mania, jonka myötä Hämmästyttävä Hämähäkkimies jäi kahteen tuotantokauteen.


title: Hämmästyttävä Hämähäkkimies

text: Sarja nousi hyvin äkkiä suosituksi ja muun muassa tammikuussa 2009 IGN-sivuston laatiman sadan parhaan animaatiosarjan listan mukaan The Spectacular Spider-Man oli sijalla 30 eli korkeammalla kuin mikään toinen Hämähäkkimies-sarja.


title: Tainot

text: Tainot olivat Isojen Antillien alkuperäisasukkaita ja he puhuivat arawakilaisiin kieliin kuulunutta tainon kieltä. Tainojen määrä romahti nopeasti eurooppalaisten saavuttua Karibialle ja muutan vuosikymmenen jälkeen heitä oli vain muutamia tuhansia. Tainot katosivat omana ryhmänään lopulta kokonaan selviytyjien sulautuessa muuhun väestöön. Nykyisillä Karibian asukkailla on jonkin verran tainotaustaista perimää, minkä lisäksi tietyt ryhmittymät ovat esimerkiksi Kuuballa ja Puerto Ricolla väittäneet polveutuvansa tainoista.


title: Tainot

text: Isot Antillit asutettiin Jukatanin niemimaalta käsin viimeistään 4000-luvulla eaa. Alueen varhaisia asukkaita kutsutaan casimiroidisiksi Casimiran löytöpaikan mukaan. Casimiroidiset karibialaiset tunnistetaan tietynlaisten kivityökalujen käytöstä, mutta termi ei viittaa varsinaisesti yksittäiseen kulttuuriin. Varhaiset asukkaat asettuivat Kuubaan, Hispaniolaan ja Puerto Ricoon. Ensimmäisellä vuosituhannella eaa. saapui toinen muuttoliike Etelä-Amerikasta Pienten Antillien kautta Isoille Antilleille. Uusia asukkaista nimitetään saladoidisiksi Saladeron löytöpaikan mukaan. Nykykäsityksen mukaan saladoidiset muuttajt olivat vuorovaikutuksessa vanhemman väestön kanssa ja mahdollisesti myös sekoittuivat näihin. Kulttuurin etääntyessä ajan myötä Etelä-Amerikan saladoidisesta kulttuurista voidaan puhua taino-kulttuurista, jollainen oli muodostunut ennen eurooppalaisten saapumista Karibialle. Joskus taino-kulttuurin alkuna on pidetty ostionoidisen keramiikan yleistymistä. Se alkoi korvata aiempaa saladoidista keramiikkaa 600-luvulta lähtien leviten Puerto Ricolta muille saarille. Alueen saarista ja saaristoista Jamaika ja Bahamasaaret asutettiin melko myöhään. Molemmille syntyi ihmisasutusta vasta 600-luvulla jaa. Bahamasaarille muuttaneet tunnettiin sittemmin lucayaneina. Kuubassa tainot levittäytyivät noin kahteen kolmasosaan saaresta. Saaren länsikärjessä asui mahdollisesti aiemmasta väestöstä polveutuvia alkukantaisesti eläneitä guanahatabeyitä.


title: Tainot

text: Karibia oli ennen Eurooppalaisten saapumista melko tiheään asuttu alue. Eurooppalaisten saavuttua väestö romahti kuitenkin niin nopeasti, että väkiluvun arvioiminen ennen romahdusta on hankalaa. Joidenkin arvioiden mukaan kaikkien Karibian saarten asukasluku oli yhteensä jopa 5,8 miljoonaa. Espanjalaisten teettämässä väestönlaskennassa Hispaniolalla arviotiin olevan enää 60 000 intiaania ja vuonna 1519 vain 2 500. Tainot olivat käytännössä kadonneet vuoteen 1550 mennessä ja tuhosta selviytyneet olivat sekoittuneet valkoiseen ja afrikkalaiseen väestöön. DNA-tutkimusten perusteella tiedetään Karibian nykyisillä asukkailla olevan tainotaustaista perimää. Tainot eivät siis varsinaisesti tuhoutuneet kokonaan, vaan he sekoittuivat muuhun väestöön. Vielä nykyisinkin Kuubassa ja Puerto Ricolla on useita eri ryhmiä, jotka ovat väittäneet polveutuvansa tainoista. Heitä ei kuitenkaan ole tunnustettu virallsiesti valtion taholta.


title: Tainot

text: Tainon kieli alkoi erota Etelä-Amerikan pohjoisosien muista arawakisista kielistä muuttajien lähdettyä kohti Antilleja 1000-luvulla eaa. Isoilla Antilleilla kieli sai joitakin piirteitä saarien aiempien asukkaiden kielestä, kun taas Pienillä Antilleilla se kehittyi tainosta poikkeavaksi saarikaribin kieleksi. Espanjalaisten välityksellä joitakin tainon kielen sanoja on omaksuttu muihin kieliin. Tainotaustaisia sanoja ovat esimerkiksi hurrikaani, kannibaali, kanootti ja tupakka.


title: Tainot

text: Ennen 600-lukua Karibian alueen suurimmat poliittiset yksiköt olivat kylätasolla. Kylätason yksiköistä kehittyi vähitellen laajempia yksiköitä, jokta liittyvät myös taino-kulttuurin ilmenemiseen. 1200-luvulta alkaen tainoilla oli työnjaollisesti eriytynyt yhteiskuntajärjestelmä yhteiskunnallisine luokkineen. Tainojen yläluokasta käytettiin nimitystä "nitaino", joka kääntyy suomeksi muotoon "hyvät" tai "jalot". Tanojen päälliköt valittiin yläluokasta ja koko yläluokka muodosti ehkä 5 % kaikista tainoista. Alemmasta luokasta käytettiin nimeä "naboría" eli "muut". Tainojen päälliköt tunnettiin tittelillä "cacique" ja esimerkiksi Hispaniolassa, Kuubassa tai Puerto Ricolla heidän johtamiin alueisiinsa saattoi kuulua satoja kyliä ja kymmeniätuhansia asukkaita. Tainoilla saattoi olla myös päälliköiden johtamia alueita suurempia kokonaisuuksia, sillä esimerkiksi Hispaniolalla heidän tiedetään jakaneen saaren viiteen maakuntaan.


title: Fily Keita

text: Fily Keita on ranskalainen näyttelijä ja laulaja, joka aloitti uransa nuorena esiintyen Pariisin teatterissa. Sittemmin hän siirtyi television pariin ja on toiminut, sekä näyttelijänä, että dubbaajana. Keita muun muassa näytteli yhdysvaltalaisessa televisiosarjassa Family Matters vuonna 1996 ja Marie-Claudea suomalaisessa elokuvassa Ken tulta pyytää vuonna 2001. Dubbauksen lisäksi hän on tehnyt alkuperäisiä äänirooleja muun muassa Spies-tyttöihin ja Team Galaxyyn.


title: Fily Keita

text: Vuonna 2007 Keita aloitti ensimmäisen albuminsa levyttämisen Lontoossa ja Pariisissa.


title: Heathrow’n terminaali 4:n metroasema

text: Heathrow’n terminaali 4:n metroasema on asema Lontoon metron Piccadilly-linjalla Heathrow’n lentoaseman haaralla. Se avattiin 12. huhtikuuta 1986 ja se sijaitsee linjan Heathrow’n haaran yksisuuntaisessa silmukassa Hatton Crossin ja terminaalien 1-3 metroasemien välissä. Asema on yksi ainoista Lontoossa, joilla on vain yksi laituri.


title: Heathrow’n terminaali 4:n metroasema

text: 7. tammikuuta 2005 asema ja silmukka suljettiin terminaali 5:n osuuden liittymän rakentamisen vuoksi, joten kaikki junat ajoivat suoraan terminaaleille 1-3. Tämän ajaksi Hatton Crossin ja terminaali 4:n välillä oli korvaava linja-autoyhteys. Asema avattiin uudelleen 17. syyskuuta 2006 rakennustöiden ja aseman turvallisuuteen liittyneen tekniikan valmistuttua. Nykyisin joka toinen Piccadillyn Heathrow’n vuoro ajaa terminaali 4:n kautta viidennen terminaalin avauduttua maaliskuussa 2008.


title: Heathrow’n terminaali 4:n metroasema

text: Toisin kuin Heathrow Connect ja lentoaseman sukkulabussit, metro ei tarjoa ilmaista vaihtoyhteyttä terminaalien välillä, sillä matkustajien on ostettava metrolippu eikä suoraa pohjois-eteläsuuntaista yhteyttä ole.


title: Japani ensimmäisessä maailmansodassa

text: Japani osallistui ensimmäiseen maailmansotaan keskusvaltojen vastaisessa liittoutumassa, mutta ajaakseen omia etujaan Aasiassa eikä puolustaakseen ympärysvaltoja. Se julisti sodan Saksalle elokuussa 1914 ja vaati itselleen Saksan Kiinasta vuokraamia alueita. Qingdao oli tärkeä Saksan laivastotukikohta Kaukoidässä. Kaksikymmentätuhatta japanilaista sotilasta rantautui Longkouhun ja hyökkäsi sieltä Qingdaoon. Japani hankki haltuunsa alueen rautatiet ja hallitsi pian entisiä saksalaisalueita täysin.


title: Japani ensimmäisessä maailmansodassa

text: Seuraavana vuonna Japani esitti Kiinalle niin kutsutut 21 vaatimusta, jotka olisivat käytännössä toteutuessaan tehneet Kiinasta Japanin vasallivaltion. Se olisi taannut Japanille Kiinan rannikkojen hallinnan, Port Arthurin vuokralle 99 vuodeksi ja oikeuden asuttaa miljoonia kansalaisiaan Mantšuriaan ja Mongolian sisäosiin. Vaatimuksia lievennettiin kahteen otteeseen, ja lopulta Kiina, tietäen että se ei pärjäisi Japanille täysimittaisessa sodassa, suostui myönnytyksiin. Amerikkalaiset ja britit tukivat Kiinaa lievennysvaatimuksissa, koska tiesivät ja pelkäsivät Japanin havittelevan Tyynenmeren herruutta.


title: Japani ensimmäisessä maailmansodassa

text: Qingdaon jälkeen Japanin laivasto valtasi saksalaisilta näiden Tyynenmeren tukikohdat Marshallsaarilla ja Carolinesaarilla. Japanilaiset laivat saattoivat ympärysvaltojen miehistönkuljetusaluksia myös Intian valtamerellä. Ne partioivat Kaukoidässä vuoteen 1917 ja auttoivat brittejä tukahduttamaan Singaporen kapinan 1915. Vuonna 1917 neljätoista hävittäjää siirrettiin Maltalle, missä ne suojasivat saattueita sukellusveneiltä.


title: Dumle

text: Dumle on Fazerin valmistama makeistuotesarja.


title: Dumle

text: Dumle julkaistiin alun perin tikkukaramellina Ruotsissa vuonna 1945, jossa sitä valmistettiin Malmössä Mazettin tehtaalla. Suomeen tikkukaramelli tuli vuonna 1985 tuotenimellä Tikkis. Vuonna 1987 julkaistiin Dumle-makeispussi, joka sisälsi pehmeitä toffeemakeisia. Ensimmäinen makuvariaatio oli 1980-luvun lopulla markkinoille tullut Dumle Mint. Vuosien mittaan Dumle-makuja ovat olleet lakritsi, banaani, omena, appelsiini-mango, tumma suklaa, piparkakku, lime ja kola. Vuonna 2013 Dumle Mix -pussiin kuuluvat Dumle Original, Dumle Lakritsi ja Dumle Dark.


title: Dumle

text: Tuotemerkistä on tehty myöhemmin lukuisia erilaisia tuotteita, muun muassa snacks-tuotteet, suklaapatukka, jäätelö, suklaa-joulukalenteri ja maitokaakaojauhe. Dumle-jäätelö lanseerattiin vuonna 2005 yhteistyössä Nestlen kanssa. Helmikuussa 2013 Dumle hyppäsi leivonnaistuotteisiin, suklaakuorrute ja toffeesydän löytyvät donitseista ja -muffinsseista.


title: Shell Kepler

text: Shell Kepler (5. lokakuuta 1958 – 1. helmikuuta 2008) oli yhdysvaltalainen näyttelijä. Hän syntyi Ohion Painesvillessa ja esitti vuosina 1979–2002 hoitaja Amy Viningia televisiosarjassa "General Hospital".


title: Shell Kepler

text: Kepler oli kahdesti naimisissa ja kahdesti eronnut. Hän kuoli munuaisvaurioon Oregonin Portlandissa ollessaan vain 49 vuoden ikäinen.


title: Salmijärvi (Rovaniemi)

text: Salmijärvi on järvi Rovaniemellä, Pöykkölässä. Sen lähistöllä on paljon asuinrakennuksia, ja järven lounaisrannalla on uimaranta. Salmijärven vieressä on lampi nimeltä Keinuvuopaja. Salmijärvi laskee vetensä Salmenojaa pitkin Kemijokeen, Salmenojan ylitse on rakennettu kaksi siltaa, kantatielle 78 Salmenojan silta ja kevyelle liikenteelle Salmenojan raittisilta.


title: Salmijärvi (Rovaniemi)

text: Salmijärvessä moottoriveneily on kielletty muualla kuin venelaiturille johtavalla veneilyväylällä.


title: Luettelo WRC-kuljettajista

text: Tämä on luettelo vähintään yhteen rallin maailmanmestaruussarjan osakilpailuun osallistuneista kuljettajista. Nykykuljettajat (lihavoituna) ovat osallistuneet WRC -kilpailuun viimeisen vuoden aikana.


title: Sayed Pervez Kambaksh

text: Sayed Pervez Kambaksh on afganistanilainen journalismin opiskelija, jonka afganistanilainen uskonnollinen tuomioistuin tuomitsi tammikuussa 2008 kuolemaan jumalanpilkasta. Kambaksh oli ladannut internetistä naisten oikeuksia islamilaisessa maailmassa käsittelevän raportin ja oli tulostanut siitä kopioita muille yliopiston opiskelijoille ja opettajilleen Balkhin yliopistossa keskustelun herättämiseksi aiheesta.


title: Sayed Pervez Kambaksh

text: Tuntematon taho teki valituksen Kambakshin toimista, hänet pidätettiin, ja uskonnollinen tuomioistuin tuomitsi hänet kuolemaan jumalanpilkasta antamatta hänelle mahdollisuutta puolustusasianajajan käyttöön. Afganistanin senaatti vahvisti kuolemantuomion 30. tammikuuta 2008. Kansainvälisen huomion ja painostuksen jälkeen täytääntöönpano kumottiin ja Kambakshille annettiin oikeus valittaa tuomiosta.


title: Longkou

text: Longkou on satamakaupunki Kiinan Shandongin maakunnan koillisosassa, Yantain prefektuuritason kaupungissa. Longkou sijaitsee Shandongin niemimaan pohjoisrannalla. Kaupungissa asuu 620 000 ihmistä. Sen pinta-ala on 893 neliökilometriä, ja sillä on 68 kilometriä rantaviivaa.


title: Longkou

text: Ensimmäisen maailmansodan aikana japanilaiset nousivat maihin Longkoussa hyökätessään niemimaan poikki etelään Qingdaon saksalaistukikohtaa vastaan.


title: Avustajakoira

text: Avustajakoiran tehtävä on avustaa käyttäjäänsä tämän tarvitsemissa asioissa. Koiralle voidaan opettaa monenlaisia tehtäviä ja jokainen koira koulutetaankin juuri kyseisen käyttäjän tarpeita vastaavaksi. Liikuntavammaisen käyttäjän avustajakoira voi auttaa monenlaisissa arkielämän askareissa aina kaupungilla liikkumisesta jääkaapin oven avaamiseen ja tavaroiden noutamiseen. Kuuron avustajakoira ilmoittaa merkkiäänistä kuten puhelimen soimisesta ja ovikellosta.


title: Avustajakoira

text: Avustajakoirien koulutuksen Suomessa aloitti Marja Kalpamaa (ent. Leppäkorpi) Vähänkyrön Merikaarrossa vuonna 1994. Alkusysäyksen koulutukselle antoi Pekka Hätisen kirjoittama matkakertomus invalidien kansainvälisestä symposiumista Yhdysvalloista, joka julkaistiin IT-lehdessä (IT Invalidityö) vuonna 1992. Matkakertomuksessa mainittiin koirat, jotka avustivat vammaisia ihmisiä Pohjois-Amerikassa. Lehtijutun seurauksena alkoi kaksi vuotta kestänyt lobbaus, jonka tuloksena Raha-automaattiyhdistys myönsi Invalidiliitolle avustuksen koirien koulutuksen aloittamiseksi 1994. Raha-automaattiyhdistys vastaa edelleen pääosin avustajakoiratoiminnan kustantannuksista.


title: Avustajakoira

text: Nykyisin avustajakoiria koulutetaan Axxell Brusabyssä Kemiössä. Koirien kouluttajina toimivat vastaava kouluttaja Leena Rajala, Reetta Mikkonen ja Stina von Bunsdorf. Kenneltoiminnasta ja jalostuksesta vastuuta kantaa Elisa Forsman. Avustajakoirien koulutus kestää noin kaksi vuotta, ja jokainen koira käy läpi niin terveys-, luonne- kuin taitotarkastukset. Invalidiliitto ostaa terveet ja hyväksytyt sekä käyttöönottokatsastuksen läpäisseet koirat ja luovuttaa koirat avustajakoiraa hakeneista henkilöistä valitsemilleen (kouluttajat, I-liiton edustajat ja avustajakoiratyöryhmä) liikuntarajoitteisille henkilöille.


title: Avustajakoira

text: Avustajakoiran voi kouluttaa myös itse. Tällöin koiran tulee täyttää avustajakoiralle asetetut vaatimukset ja läpäistä samat tarkastukset kuin valmiiksi kouluttettujen avustajakoirienkin. Myös yksityisen avustajakoiran käyttäjän tulee olla Invalidiliiton hyväksymä, jotta koira voidaan hyväksyä viralliseksi avustajakoiraksi. Yksityisen avustajakoiran koulutukseen voi saada apua yksityisiltä koirakouluilta.


title: Avustajakoira

text: Rikoslain 11 luvun 9 pykälä puolestaan kieltää työtehtäviä hoidettaessa tapahtuvan syrjinnän. Laissa todetaan, että joka ei palvele jotakuta yleisesti noudatettavilla ehdoilla, kieltäytyy päästämästä jotakuta tilaisuuteen tai kokoukseen tai poistaa hänet sieltä asettaa tämän ilmeisen eriarvoiseen tai muita huonompaan asemaan esim. terveydentilan perusteella, syyllistyy syrjintään: Perustuslaissa kielletään syrjintä esimerkiksi vammaisuuden perusteella. Opaskoiran tai avustajakoiran kanssa liikkuvan vammaisen henkilön sisäänpääsyn estäminen voi täyttää tällaisen syrjinnän tuntomerkit. Opas- ja avustajakoirien vieminen esimerkiksi ravintoloihin, elintarvikeliikkeisiin, virastoihin ja harrastustiloihin on siis sallittua.


title: Oikeus ja kohtuus (albumi)

text: Oikeus ja kohtuus on suomalaisen Iskias-yhtyeen esikoisalbumi. Se julkaistiin 16. huhtikuuta 2008. ”Huomisen kyynel” on cover-versio Paul Oxley’s Unit -yhtyeen kappaleesta ”Spanish Bars”


title: Pelottaa

text: Pelottaa on suomalaisen Iskias-yhtyeen debyyttisingle, jonka Pisa Records julkaisi 13. elokuuta 2007. Singlen ensimmäinen kappale ”Huomisen kyynel” – käännös Paul Oxley’s Unitin kappaleesta ”Spanish Bars” – oli Suomen virallisella latauslistalla seitsemän viikkoa. Singlen nimikappale ”Pelottaa” on yhtyeen omaa käsialaa.


title: Hulluksi teit

text: Hulluksi teit on suomalaisen Iskias-yhtyeen kappale ja toinen single. Se julkaistiin Poko Rekordsin kautta 27. helmikuuta 2008.


title: Gambiitti

text: Gambiitti on shakkiavaus, jossa toinen puoli uhraa materiaalia (yleensä sotilaan) saavuttaakseen muuta etua, kuten asemallista tai kehitysetua. Aidoksi gambiitiksi kutsutaan gambiittia, jossa uhrannut osapuoli ei saa heti materiaaliaan takaisin. Valegambiitissa nappuloita uhrataan vain näennäisesti. Sanaa gambiitti käytetään vain avauksessa tehdyistä uhrauksista. Vastagambiitissa pelaaja ei hyväksy toisen tarjoamaa gambiittia, vaan vastaa siihen omalla uhrauksellaan.


title: Gambiitti

text: Tunnetuimmat gambiitit ovat kuningasgambiitti "1.e4 e5 2.f4" ja kuningatargambiitti "1.d4 d5 2.c4". Kuningasgambiitti on aito gambiitti, kuningatargambiitti puolestaan valegambiitti.


title: Neljän keisarin vuosi

text: Neljän keisarin vuosi on nimitys, jota käytetään vuodesta 69, jolloin Rooman valtakuntaa hallitsi neljä keisaria peräjälkeen. Nämä olivat Galba, Otho, Vitellius ja Vespasianus.


title: Neljän keisarin vuosi

text: Keisari Neron kuoleman jälkeen vuonna 68 Roomassa syttyi sisällissota, jossa kolme roomalaista nousi valtaan ja kukistui lyhyen hallituskauden jälkeen, kunnes Titus Flavius Vespasianus vakiintui valtakunnan keisariksi.


title: Marty McFly

text: Marty McFly on kuvitteellinen hahmo "Paluu tulevaisuuteen" -trilogiassa. Martya näyttelee Michael J. Fox.


title: Marty McFly

text: Martyn vanhemmat ovat George McFly ja Lorraine Baines McFly. Marty on vanhempiensa kolmesta lapsesta nuorin. Marty McFly harrastaa kitaransoittoa ja skeittaamista. Marty seurustelee Jennifer Parker -nimisen tytön kanssa. McFlyn yksi luonteenpiirteistä on se, ettei hän siedä sitä, että häntä kutsutaan pelkuriksi tai vastaavaksi. Trilogian viimeisessä elokuvassa hän kuitenkin pääsee eroon tästä luonteenpiirteestään.


title: Marty McFly

text: Elokuvatrilogiassa Marty ja hänen ystävänsä Emmett ”Doc” Brown matkustavat eri vuosiin DeLoreanista muokatulla aikakoneella. Elokuvissa seikkaillaan vuosissa 1985, 1955, 2015 ja 1885. "Paluu tulevaisuuteen" -elokuvassa Marty on 17-vuotias ja päätyy aikaan, jolloin hänen vanhempansa olivat 17-vuotiaita. Michael J. Fox kertoi päässeensä viimeisen elokuvan aikana aikaan, johon hän oikeasti halusikin, villiin länteen.


title: Jukka Sippo

text: Jukka Matti Sippo (s. 7. syyskuuta 1961 Kuusankoski) on korkeimman oikeuden jäsen ja oikeusneuvos. Sippo valmistui oikeustieteen kandidaatiksi vuonna 1986 ja sen jälkeen auskultoi Iitin tuomiokunnassa ja sai varatuomarin arvon vuonna 1987.


title: Jukka Sippo

text: Sippo toimi Helsingin raastuvanoikeuden oikeusneuvosmiehen viransijaisena ja sittemmin Helsingin käräjäoikeuden käräjätuomarina vuosina 1988–1996. Vuonna 1996 Sippo siirtyi esittelijän tehtäviin korkeimpaan oikeuteen ja eteni vuonna 2001 esittelijäneuvokseksi. Vuosina 1998–1999 hän toimi oikeusministeriön lainvalmisteluosastolla erityisasiantuntijana. Korkeimman oikeuden jäseneksi hänet nimitettiin 1. tammikuuta 2008 alkaen.


title: Jukka Sippo

text: Sippo on ollut oikeusministeriön asiantuntijana prosessioikeudellista lainsäädäntöa valmisteltaessa 2000–2001 sekä kuluttajavalituslautakunnan, sittemmin kuluttajariitalautakunnan jaoston puheenjohtaja 1999–2007 ja täysistunnon varapuheenjohtaja ja jäsen 2003–2007.


title: James Tolkan

text: James Stewart Tolkan (s. 20. kesäkuuta 1931) on yhdysvaltalainen näyttelijä. Hänet tunnetaan ehkä parhaiten Mr.Stricklandin roolista Paluu tulevaisuuteen -elokuvissa.


title: Claire Guyot

text: Claire Guyot (s. 28. kesäkuuta 1966) on ranskalainen näyttelijä ja laulaja, joka tunnetaan Ranskassa useista dubbauksistaan ja erityisesti dubattuaan Teri Hatcherin ja Sarah Michelle Gellarin rooleja. Hän toimii myös dubbauksissa ääniohjaajana.


title: Claire Guyot

text: Guyot opiskeli näyttelemistä kolme vuotta ja aloitti näyttelemisen teatterissa ollen samalla apulaiseditoijana elokuvissa La Lectrice ja La Reine blanche vuosina 1988 sekä 1991.


title: Claire Guyot

text: Sittemmin Guyot siirtyi dubbauksen pariin ja on vuodesta 1990 dubannut useita televisiosarjoja ja elokuvia ranskaksi. Erityisesti hänet tunnetaan Winona Ryderin dubbaamisesta elokuvissa Saksikäsi Edward ja Dracula. Guyot on dubannut Teri Hatcheria televisiosarjoissa Teräsmieheni ja Täydelliset naiset. Lisäksi Sarah Michelle Gellaria elokuvissa ja televisiosarjoissa, kuten Buffy, vampyyrintappaja, Scooby-Doo ja salaperäinen saari, Scream 2 sekä . Guyot on myös dubannut animaatiosarjoja ja teki ensimmäisen alkuperäisroolinsa Spies-tytöissä vuonna 2002.


title: Claire Guyot

text: Guyot aloitti laulajan uransa vuonna 2000 ja julkaisi ensimmäisen albuminsa vuonna 2006.


title: Claire Guyot

text: Hän on naimisissa näyttelijä Serge Faliun kanssa ja heillä on kaksi lasta.


title: Thomas F. Wilson

text: Thomas Francis Wilson, Jr. (s. 15. huhtikuuta 1959 Philadelphia, Pennsylvania) on yhdysvaltalainen näyttelijä, joka tunnetaan parhaiten Biff Tannenin sekä hänen lapsenlapsensa ja isoisoisänsä rooleista Paluu tulevaisuuteen -elokuvissa.


title: Thomas F. Wilson

text: Wilson on tehnyt myös monia sivurooleja televisiosarjoissa, esimerkiksi "Housen" jaksossa ”Whatever It Takes”, sekä muutamia äänirooleja animaatioihin.


title: Kokonaissulkeuma

text: Olkoon "B" rengas, jolla on alirenkaana "A". Sanotaan, että "A":n kokonaissulkeuma "B":ssä on osajoukko formula_1, joka sisältää kaikki ne "B":n alkiot, jotka ovat kokonaisia "A":ssa. Tämä tarkoittaa sitä, että x+ax + ... + a = 0, jollain a, a, ... , a ∈ "A".


title: Kokonaissulkeuma

text: Renkaan "A" kokonaissulkeuma renkaassa "B" on myös rengas.


title: Butch Patrick

text: Butch Patrick (s. 2. elokuuta 1953, Los Angeles Kalifornia) on yhdysvaltalainen näyttelijä, joka tunnetaan parhaiten Eddie Munsterin roolista televisiosarjassa "Me hirviöt". Toinen tunnettu rooli on myös elokuvassa "Munster, painu kotiin" (1966). Hän myös näytteli päähenkilö Markia televisiosarjassa "Lidsville" (1971–1973). Hän sijoittui 45. sijalle VH1:sen 100 parhaan lapsinäyttelijän listalla.


title: Cuauhtémoc Blanco

text: Cuauhtémoc Blanco (s. 17. tammikuuta 1973) on meksikolainen poliitikko ja entinen jalkapalloilija.


title: Cuauhtémoc Blanco

text: Nykyisin Cuernavacan kaupunginjohtajana työskentelevä Blanco on puoluetaustaltaan sosiaalidemokraatti.


title: Cuauhtémoc Blanco

text: Blanco pelasi Meksikon jalkapallomaajoukkueessa maailmanmestaruuskilpailuissa 1998, 2002 ja 2010 sekä kesäolympialaisissa 1996. Kaikkiaan hän pelasi 120 maaottelua ja teki niissä 39 maalia vuosina 1995–2014.


title: Cimarron Valley Railroad

text: Cimarron Valley Railroad on yhdysvaltalainen paikallinen rautatieyhtiö, jonka toimialueena on Kansasin osavaltion lounaisosa, Oklahoman osavaltion luoteisosa sekä Coloradon osavaltion kaakkoisosa. Yhtiö aloitti rautatieliikenteen helmikuussa 1996 hankittuaan omistukseensa kaksi entistä vähäliikenteistä Atchison, Topeka and Santa Fe Railroadin omistamaa rataosaa. Pääasialliset kuljetustuotteet ovat maataloustuotteita sekä- tarvikkeita.


title: Cimarron Valley Railroad

text: Yhtiön rataverkko käsittää noin 410 kilometriä rataa, ja se muodostuu seuraavista AT&SF:n entisistä rataosista:


title: David Michel

text: David Michel on ranskalainen televisioanimaatioiden tuottaja ja käsikirjoittaja, joka tunnetaan muun muassa luomistaan animaatiosarjoista Spies-tytöt, Martin Mystery ja Team Galaxy.


title: Reel Music

text: Reel Music on The Beatlesin kokoelma-albumi vuodelta 1982. Siinä on 14 kappaletta.


title: Reel Music

text: Kaikki kappaleet Lennon/McCartney, jollei toisin ilmoitettu.


title: Salmijärvi

text: Salmijärvi voi tarkoittaa:


title: Salmijärvi

text:
Järveä:
Lampea:


title: Salmijärvi

text: Kylää tai kaupunginosaa


title: Euroopan sisävesiliikenteen säännöstö

text: Euroopan sisävesiliikenteen säännöstö CEVNI () on Yhdistyneiden kansakuntien Euroopan talouskomission UNECE:n sisävesiliikennetyöryhmän päätöslauselman nro 24 määrittelemä vesiliikennettä koskeva säännöstö.


title: Euroopan sisävesiliikenteen säännöstö

text: Päätöslauselmassa suositellaan valtioiden hallituksia ja jokikomissioita yhtenäistämään sisävesillä voimassa olevat kansalliset vesiliikenteen säännökset päätöslauselman liitteenä olevien säännösten mukaiseksi. Päätöslauselma sallii kansallisiin säännöksiin poikkeamia, jos ne ovat välttämättömiä paikallisista navigointiolosuhteista johtuen.


title: Euroopan sisävesiliikenteen säännöstö

text: Päätöslauselman ovat hyväksyneet ja panneet täytäntöön seuraavat Euroopan valtiot:


title: Euroopan sisävesiliikenteen säännöstö

text:
Alankomaat,
Belgia,
Bulgaria,
Itävalta,
Kazakstan (osin),
Kroatia,
Liettua,
Luxemburg,
Moldova (osin),
Puola,
Ranska,
Romania,
Saksa,
Serbia,
Slovakia,
Sveitsi,
Tšekki,
Ukraina,
Unkari,
Valko-Venäjä ja
Venäjä (osin).


title: Euroopan sisävesiliikenteen säännöstö

text:
Navigointikelpoiset joet
Rein,
Mosel,
Tonava
ja
Sava
(Tonavan sivujoki) ylittävät valtioiden rajoja tai ovat jossain kohtaa valtioiden välisenä rajajokena. Kullakin näistä joista on jokikomissio, jolle valtiot ovat kansainvälisin sopimuksin antaneet vastuun vesiliikenteen hallinnoimisesta. Päätöslauselma CEVNI-säännöistä on pantu täytäntöön myös näillä jokialueilla.


title: Euroopan sisävesiliikenteen säännöstö

text:
Kansainvälisen vesiliikenteen kanavista Kielin kanava
Saksassa ja
Saimaan kanava
samoin kuin valtioista Suomi ja muut Pohjoismaat eivät ole CEVNI-sääntöjen piirissä.


title: Euroopan sisävesiliikenteen säännöstö

text: Sisävesisääntöjen tarkoituksena on taata alusten turvallinen ja hyvässä järjestyksessä tapahtuva kulku olosuhteissa, jotka poikkeavat merkittävästi avomerioloista. Sisävesillä veden virtaus, rantapenkereiden läheisyys ja vilkas alusliikenne rajoittavat alusten ohjailumahdollisuuksia.


title: Euroopan sisävesiliikenteen säännöstö

text: CEVNI-säännöstö antaa liikennesäännöt kohtaamis- ja ohittamistilanteita varten ja kun alukset lähestyvät toisiaan leikkaavista suunnista. Tarkat säännöt annetaan myös alusten kääntymisestä, lähdöstä kiinnittymispaikalta, satamaan tai vesitien sivuhaaraan sisäänmenosta ja poistumisesta, kulusta siltojen ali, patoaukkojen ja sulkujen läpi sekä navigoinnista rajoitetussa näkyvyydessä.


title: Euroopan sisävesiliikenteen säännöstö

text: CEVNI:ssä on myös sääntöjä alusten asiakirjoista, tunnistemerkinnöistä, valoista ja merkkikuvioista, äänimerkinannosta, radioviestinnästä, hätämerkeistä, tutkan ja AIS-laitteen käytöstä, kiinnittymisestä penkereeseen, ankkuroinnista, jätehuollosta ja viranomaisten tekemistä tarkastuksista.


title: Euroopan sisävesiliikenteen säännöstö

text: Vesiteiden liikennemerkit (noin 100) ja valo-opasteet sekä kulkuväylien merkintä poijuin ja penkereellä olevin merkkitauluin kuvataan myös säännöissä.


title: Euroopan sisävesiliikenteen säännöstö

text: Säännöstön revisio 5:ssä on kaikkiaan 145 sääntöä lukuisine alakohtineen.


title: Euroopan sisävesiliikenteen säännöstö

text:
CEVNI-säännöstö on julkaistu ensimmäisen kerran vuonna 1962 UNECE:n sisävesliikennetyöryhmän päätöslauselmassa nro 4.
Nykyinen säännöstö perustuu työryhmän päätöslauselmaan nro 24 (1985). Sääntöjä on sen jälkeen muutettu ja täydennetty kolmellatoista eri päätöslauselmalla. Merkittävien sääntömuutosten jälkeen koko säännöstö on julkaistu uutena revisiona, jossa kaikki siihenastiset CEVNI:ä koskevat päätöslauselmat ovat mukana.
Säännöstön revisio 5 sisältää kaikki sääntömuutokset päätöslauselmaan nro 81 (2014) saakka.


title: Euroopan sisävesiliikenteen säännöstö

text: Päätöslauselman hyväksyneet valtiot toimeenpanevat CEVNI-sääntöihin tehtyjä muutoksia omassa lainsäädännössään kukin omaan tahtiinsa. Esimerkiksi Ranskassa on tullut syyskuussa 2014 voimaan asetus sisävesisäännöistä, jolla kumottiin edellinen asetus vuodelta 1973. Tonavan jokikomissio on muuttanut Tonavalla voimassa olevia sääntöjä CEVNI revisio 4:n mukaiseksi vuonna 2010. Toimeenpanon eriaikaisuudesta ja päätöslauselman sallimien poikkeamien vuoksi eri valtioiden sisävesisäännöissä on joitakin eroja, vaikka CEVNI:n tarkoituksena on vesiliikenteen helpottaminen yhtenäisten sääntöjen avulla.


title: Euroopan sisävesiliikenteen säännöstö

text:
CEVNI ei ole maita velvoittava valtiosopimus, vaan valtioille ja jokikomissioille annettu suositus sisävesisääntöjen yhtenäistämiseksi. Siinä CEVNI poikkeaa "meriteiden säännöistä", joka on valtioita velvoittava YK:n yleissopimus.
Meriteiden säännöt ovat voimassa avomerellä ja kaikilla siihen yhteydessä olevilla kulkuvesillä, joilla merialukset voivat liikennöidä, täsmälleen samanlaisena maasta tai aluksen lippuvaltiosta riippumatta.


title: Euroopan sisävesiliikenteen säännöstö

text: Sisävesillä noudatetaan aina sen valtion kansallista tai jokialuekohtaista sisävesiasetusta, jonka alueella alus kulkee. Eri valtioiden sisävesiasetuksissa on säännös (useimmiten nro 1.11), jossa vaaditaan, että asetuksen tekstin on oltava aluksella mukana. Pienaluksia (so. huviveneitä) vaatimus koskee ainakin Alankomaissa, Belgiassa, Itävallassa ja Tonavalla. Sähköinen versio kelpaa, jos se on helposti luettavissa.


title: Euroopan sisävesiliikenteen säännöstö

text: Sääntö nro 1.01 määrittelee termin "pienalus". Se on mikä tahansa alus, jonka rungon pituus on alle 20 metriä (ei kuitenkaan hinaaja, työntöalus, matkustaja-alus, lautta-alus eikä työntöproomu). Sama sääntö määrittelee "huviveneen" alukseksi, jota käytetään virkistyskäyttöön, mutta ei taloudellisen hyödyn saamiseksi. Jos huvivene on pituudeltaan alle 20 metriä, sitä koskee kaikki se, mitä säännöissä sanotaan pienaluksesta.


title: Euroopan sisävesiliikenteen säännöstö

text: Liikennesääntöjen pienaluksia koskeva pääsääntö (nro 6.02) velvoittaa pienaluksia jättämään kaikille muille aluksille kuin pienaluksille riittävästi tilaa, jotta ne voivat pitää suuntansa ja ohjailla vapaasti. Pienalukset eivät voi vaatia, että muut alukset väistävät niitä. Muilla aluksilla säännöissä tarkoitetaan aluksia, joiden pituus on 20 metriä tai enemmän, ja pituudesta riippumatta hinaajia, työntöaluksia, matkustaja-aluksia, lautta-aluksia ja työntöproomuja. Myös purjein kulkevat pienalukset väistävät näitä aluksia.


title: Euroopan sisävesiliikenteen säännöstö

text: UNECE:n sisävesiliikennetyöryhmän veneilyyn liittyvä päätöslauselma nro 40 koskee kansainvälistä huviveneenkuljettajankirjaa, jonka valtio voi myöntää erillisen tutkinnon läpäisseelle veneilijälle osoittamaan pätevyyttä huviveneen kuljettamiseen kansainvälisellä matkalla. Sisävesikelpoisuutta tarkoittavan I-merkinnän saaminen pätevyyskirjaan edellyttää riittäviä tietoja CEVNI-säännöksistä osoittavan tutkinnon läpäisemistä. Suomi noudattaa tätä päätöslauselmaa.


title: Euroopan sisävesiliikenteen säännöstö

text: Veneilyjärjestöjen jäsenseurat antavat CEVNI-sääntöjä koskevaa koulutusta ja pitävät CEVNI-tutkintoja. Hyväksytysti suoritetusta tutkinnosta veneilyjärjestö antaa tutkintotodistuksen. Liikenteen turvallisuusvirasto hyväksyy sen osoituksena CEVNI-sääntöjen riittävästä osaamisesta kansainväliseen huviveneenkuljettajankirjaan merkittävää sisävesikelpoisuutta varten.


title: Euroopan sisävesiliikenteen säännöstö

text: CEVNI-tutkintoon voi osallistua myös opiskelemalla säännöt itse. Suomen Purjehdus ja Veneily ry:n tutkintovaatimusten mukaan liiton julkaisema opaskirja saa olla tutkinnossa esillä. Huolellinen ennakkovalmistautuminen tutkintoon on silti välttämätöntä, sillä tutkinto kestää vain 45 minuuttia ja kysymyksiä on paljon. Tutkintovaatimukset on kuvattu sisävesiliikennetyöryhmän päätöslauselman nro 40 liitteen 1 kohdassa II.


title: Ultima IX

text: Ultima IX on Origin Systemsin kehittämä ja Electronic Artsin alun perin 1999 Windowsille julkaisema "Ultima"-tietokoneroolipelisarjan videopeli.


title: Ultima IX

text: Paettuaan Paganista Avatar palaa Britanniaan kohdatakseen viimeisen kerran Guardianin, joka näki hänen pääsevän pakoon lohikäärmettä jonkun teleportattua hänet turvaan. Lord Blackthorn haluaa lähteä hänen peräänsä, mutta Guardian käskee hänen odottaa, koska haluaa Avatarin näkevän, miten pahoin Britannia on tuhottu.


title: Suomen Veneilyliitto

text: Suomen Veneilyliitto - Finlands Båtförbund ry oli vuonna 1937 perustettu veneilyjärjestö. Yhdistyksen nimestä käytettiin lyhennettä SVEL. Vuoden 2011 alussa silloiset veneilyn keskusjärjestöt Suomen Purjehtijaliitto ja Suomen Veneilyliitto fuusioitiin. Käytännössä fuusio toteutettiin siten, että Veneilyliiton toiminnot siirrettiin Purjehtijaliittoon, Purjehtijaliiton nimi muutettiin muotoon Suomen Purjehdus ja Veneily ry (ruotsiksi Segling och Båtsport i Finland rf) ja Veneilyliitto lakkautettiin.


title: Suomen Veneilyliitto

text: Liitto perustettiin nimellä Suomen Moottoriveneliitto - Finlands Motorbåtsförbund ry. Liiton perustamisen taustalla oli tarve organisoida moottoriveneiden kilpailutoimintaa kansallisella tasolla. Liiton perustamisvaiheessa tärkeä toimija oli "Suomen Moottoriveneklubi - Finlands Motorbåtsklubb ry", josta tulikin yhtä kuin liitto pitkäksi ajanjaksoksi, sodasta johtuen jopa kymmeneksi vuodeksi. Klubin lipun erikoismerkki annettiin jopa liiton lippumerkiksi. Liitto sai kansallisen valtuutetun (NA) aseman SMK:lta vasta vuonna 1948, jolloin liitto alkoi päättää suomalaisiin moottorivenekilpailuihin liittyvistä asioista ja tuli kansainvälisen moottoriveneliiton UIM:n suomalaiseksi jäseneksi.


title: Suomen Veneilyliitto

text: Kilpailutoimintapainoitteisen alkuvaiheen jälkeen liitosta kehittyi moottoriveneilyseurojen keskusjärjestö, jonka tarkoituksena oli tukea ja edistää veneilyä, veneurheilua ja merenkulkuharrastusta Suomessa aatteellisena valtakunnallisena keskus- ja edunvalvontajärjestönä. Tämän mukaisesti liitto toimi jäsenseurojensa keskusjärjestönä hoitaen niitä tehtäviä, joita jäsenseurat olivat sen hoidettaviksi antaneet. Erilaisten seuratoimintaa ja veneilijöitä palvelevien tehtävien lisäksi liiton säännöissä oli asetettu tehtäväksi myös veneilyn yleinen edunvalvonta, joka kasvattikin merkitystään liiton toiminnan loppuvaiheessa.


title: Suomen Veneilyliitto

text: Kahden toiminnaltaan hyvin samanlaisen liiton eli Moottoriveneliiton ja Purjehtijaliiton rinnakkainen olemassaolo koettiin jo varsin varhain haitaksi, joten liittojen yhtenäistämistä alettiin suunnitella.


title: Suomen Veneilyliitto

text: Yhteistyö, kärjessä katsastustoiminta, käynnistyi helposti ja toimi hyvin, mutta varsinainen liittojen yhdistäminen tuntui eri syistä ajoittain jopa mahdottomalta. Katsastustoiminta on aina ollut nimenomaan Purjehtijaliiton hoidossa, koska se aloitti tämän toiminnan jo varsin varhain perustamisensa jälkeen eikä käytännön muuttamiseen nähty mitään aihetta.


title: Suomen Veneilyliitto

text: Kun molemmissa liitoissa tapahtui 1990-luvulla sukupolvenvaihdos johdossa, oli pitkään vireillä hanke, jonka tarkoituksena olisi ollut se että ja Moottoriveneliitto olisivat fuusioituneet yhdeksi suureksi liitoksi, minkä vuoksi Moottoriveneliiton nimi valmistelevana toimena vaihtui nykyiseksi. Samoin Moottoriveneliiton lehti "PROP" vaihtoi nimensä muotoon "VENEILIJÄ". Vuonna 1996 tuli kuitenkin päätös, että fuusiota lykätään toistaiseksi.


title: Suomen Veneilyliitto

text: Uudet neuvottelut alkoivat kaksitoista vuotta myöhemmin ja lopulta 14. marraskuuta 2009 pidetyssä liittokokouksessa päätettiin yksimielisesti saattaa yhdentymisneuvottelut loppuun. Aikataulu tosin jäi vielä avoimeksi.


title: Suomen Veneilyliitto

text:
17. huhtikuuta 2010 oli Veneilyliiton vuosikokouksen jälkeen asiaa käsittelevä hyvin tärkeä kokous Espoon Hanasaaressa. Tähän kokousosioon kutsuttiin myös Purjehtijaliiton jäsenseurojen edustajia. Siellä liittoyhdistymistyöryhmän luonnos esiteltiin ensimmäistä kertaa.
Alueittain pidettiin kokouksia, pääkaupunkiseudun osalta liittojen toimitiloissa Espoon Westendissä 5. toukokuuta 2010, joissa selvitettiin että uuden yhdistetyn liiton pitäisi käynnistyä 1. tammikuuta 2011.


title: Suomen Veneilyliitto

text: Käytännöllisimmäksi menettelytavaksi esitettiin se, että Purjehtijaliitto muuttaa nimensä "Suomen Purjehdus ja Veneily ry:ksi" ja Veneilyliitto lopettaa oman toimintansa. Niitä Veneilyliiton jäsenseuroja jotka eivät vielä kuulu Purjehtijaliittoon kehotetaan liittymään uudistuneeseen liittoon kunhan nimi- ja sääntömuutokset ovat laillisesti varmistuneet.


title: Suomen Veneilyliitto

text:
Tärkeä pointti asiassa oli se että Purjehtijaliiton säännöt muutettaisiin kokonaisuudessaan. Vaikka SPL ehdotuksen mukaan säilyy juridisena henkilönä (eli yhdistysrekisterinumero pysyy samana) niin
käytännössä lopputulos on sama kuin jos olisi perustettu täysin uusi liitto. Myös kaikki luottamushenkilöt jouduttaisiin valitsemaan uudelleen uusien sääntöjen mukaisesti. Näin esimerkiksi valtionavut säilyisivät entiseen malliin.


title: Suomen Veneilyliitto

text: Käytännön asiat selvitetään yksi kerrallaan;ketään liittojen toimihenkilöistä ei varsinaisesti irtisanottu vaan asiat toteutettiin toisin: enemmistö siirtyisi uuteen liittoon vanhoina työntekijöinä, muutaman poistuvan kohdalla asia toteutettaisiin ns. luonnollisella poistumalla eli pääosin eläköitymisillä. Näin asia pitkälti toteutuikin.


title: Suomen Veneilyliitto

text: Veneilyliiton merkki palautettiin, asiasta tehdyn esityksen mukaisesti, sitä koko ajanjakson käyttäneelle, liiton tehtäviä käynnistämisvaiheen ja erittäin vaikeiden sotavuosien ajan hoitaneelle Suomen Moottoriveneklubille, joskin uutta tunnusta suunniteltaessa käytettiin edelleen tällä vanhalla merkillä varustettuja seura- ja pätevyysviirejä sekä suoritusmerkkejä. Niiden uusiminen on vielä osittain käynnissä vaikka uusi erikoismerkki hyväksyttiin liikenteen turvallisuusvirastossa joulukuussa 2011.


title: Suomen Veneilyliitto

text: Kaikki käytännön asiat ovat pitkälti vielä käyntiprosessin alaisia.


title: Suomen Veneilyliitto

text: Vanhan liittojohdon antaman epävirallisen - ja sittemmin virallistetun - tiedon mukaan ei näitä vanhoja tunnuksia kielletä missään vaiheessa eli jos sellaisen on aikanaan saanut sen saa myös pitää, mutta uusia ei tietyssä vaiheessa enää tule. Samoin kaikki olemassa olevat vanhoilla tunnuksilla varustetut katsastuslomakkeet ja venetodistukset ym. asiakirjat käytetään loppuun ja uusiin siirrytään porrastetusti.


title: Suomen Veneilyliitto

text: Uusien tunnusten suunnittelu eteni kaikessa hiljaisuudessa ja joulukuussa 2011 ne julkistettiin.


title: Suomen Veneilyliitto

text: Suomen Veneilyliitto ja Purjehtijaliitto yhdistyivät vuoden 2011 alusta alkaen uudeksi "Suomen Purjehdus ja Veneily" -järjestöksi. Liiton säännöt ja luottamushenkilöstö sekä toimihenkilöt uudistuivat kokonaan. Oikeushenkilönä Purjehtijainliitto säilyi eli yhdistysrekisterinumero ei vaihtunut. Käytännössä vaikutus oli kuitenkin sama kuin se että olisi perustettu kokonaan uusi liitto. Asia ratkaistiin lopullisesti liittojen kahdessa kokouksessa 6. kesäkuuta ja 29. elokuuta 2010.


title: Suomen Veneilyliitto

text: Ensimmäinen kokous pidettiin suunnitelmien mukaisesti Espoon Hanasaaressa ja yksimielisesti päätettiin kuten oli kaavailtu: Purjehtijaliitto muuttaa nimensä ja sääntönsä sekä Suomen Veneilyliitto lopettaa itsenäisen toimintansa. Samoin suositus vielä Purjehtijaliittoon kuulumattomille Veneilyliiton jäsenseuroille liittyä uuteen päätettiin säilyttää. Päätökset vahvistettiin toisessa kokouksessa 29. elokuuta 2010.


title: Suomen Veneilyliitto

text: Veneilyliitto tiedotti toisen kokouksen jälkeen että jollei tule mitään täysin odottamatonta ja äärimmäisen epätodennäköistä muutosta suunnitelmiin, Veneilyliiton oma toiminta loppuu 31. joulukuuta 2010 ja uusittu liitto käynnistyy 1. tammikuuta 2011.


title: Suomen Veneilyliitto

text: Näin tapahtuikin ja Suomen Veneilyliiton itsenäinen toiminta päättyi 1.1.2011.


title: Suomen Veneilyliitto

text: Purjehtijaliitto ja Veneilyliitto yhdistävät toimintonsa. (Pdf-tiedosto)


title: Soufiane Alloudi

text: Soufiane Alloudi (, s. 1. heinäkuuta 1983 El Gara, Marokko) on marokkolainen jalkapalloilija. Alloudi on edustanut urallansa kahta eri seuraa, kotimaassaan Marokossa sekä Arabiemiirikunnissa. Alloudi on myös pelannut Marokon maajoukkueessa. Alloudi teki vuoden 2008 Afrikan-mestaruusturnauksessa kolme maalia ottelussa Namibiaa vastaan.


title: Terttu Nyman

text: Terttu Nyman (s. 4. joulukuuta 1928) oli vuosien 1948 ja 1949 Miss Suomi. Hänen valintansa tehtiin syksyllä 1948. Siihen aikaan hän oli helsinkiläinen ja 20-vuotias.


title: Ahonoidanlukko

text: Ahonoidanlukko ("Botrychium multifidum") on pienikokoinen, noidanlukkoihin kuuluva saniaislaji. Suomessa laji on harvinaistunut ja luokiteltu silmällä pidettäväksi lajiksi.


title: Ahonoidanlukko

text: Ahonoidanlukolla on mehevä maavarsi ja siitä ilmaan nouseva itiöitä levittävä lehti, joka kasvaa 10–25 senttimetriä korkeaksi. Lehti on varren tyvestä jakautunut. Lehden lapa on 2–3 kertaa parilehdykkäinen, leveän kolmiomainen, väriltään kellan- tai tummanvihreä ja nuorena hienokarvainen. Alimman lehdykkäparin lehdykät ovat melkein lehden kärkiosan kokoisia. Pikkulehdykät ovat pulleita, tylppiä ja miltei ehyitä. Nahkea ja pitkäruotinen lehtilapa voi talvehtia lumen alla. Itiöpesäkkeistö on runsashaarainen, leveän kartiomainen ja hyvin pitkäperäinen. Itiöpesäkkeet ovat lyhytperäisiä ja sijaitsevat usein rypälemäisinä ryhminä, kypsinä ne ovat väriltään ruosteenruskeita. Ahonoidanlukon itiöt kypsyvät Suomessa heinä-syyskuussa.


title: Ahonoidanlukko

text: Ahonoidanlukkoa esiintyy Euroopassa Saksasta ja Alppein alueelta itään Keski-Siperiaan asti. Pohjoisessa levinneisyysalue kattaa lähes koko Fennoskandian. Lajia tavataan myös Venäjän kaukoidässä, Japanissa ja Pohjois-Amerikassa mantereen keskiosien läpi kulkevalla laajalla vyöhykkeellä. Suomessa ahonoidanlukkoa on tavattu koko maasta, eniten Pohjois-Suomessa. Nykyään laji on harvinaistunut erityisesti maan eteläosissa. Esimerkiksi Ahvenanmaalla lajia ei ole tavattu 1960-luvun jälkeen.


title: Ahonoidanlukko

text: Ahonoidanlukko kasvaa useimmiten ihmisen muokkaamassa ympäristössä, kuten hiekkaisilla laidunkedoilla, niityillä ja pientareilla. Lajia kuitenkin tavataan myös muun muassa lehdoissa ja rantapensaikoissa. Muiden noidanlukkolajien tapaan se on harvinaistunut Suomessa kasvupaikkojen vähentyessä niiden umpeenkasvun takia.


title: Maija-Riitta Tuomaala

text: Maija-Riitta Tuomaala (s. 1934) oli vuoden 1953 Miss Suomi. Valintansa aikaan hän oli 19-vuotias lahtelainen kampaaja. Tuomaala ei menestynyt Miss Maailma ja Miss Eurooppa -kisoissa, mutta mannekiinin töitä riitti missivuonna.


title: Maija-Riitta Tuomaala

text: Tuomaala meni pian missivuoden jälkeen naimisiin Mauri Salon kanssa ja sai kaksi lasta. Tytär Päivi Salo osallistui Miss Suomi -kisoihin 1977, mutta ei sijoittunut kärkipäähän. Nykyisin Tuomaala asuu Porvoossa.


title: Pate Kivinen

text: Petteri Pate Kivinen (myös Iso-Pate Kivinen, IP, s. 23. elokuuta 1965) on suomalainen muusikko. Hän on työskennellyt sessiomuusikkona ja soittanut useiden artistien ja yhtyeiden albumeilla ja ollut mukana Hanoi Rocksin kiertuekokoonpanossa ja soittanut yhtyeessä FiveFifteen. Vuodesta 2008 lähtien Kivinen on toiminut Popedan kosketinsoittajana. Pate on myös soittanut Mannerheim, Conquest, Metal Gods, Salmon Red ja Monster Boressa.


title: Inga-Britt Söderberg

text: Inga-Britt Söderberg (s. 2. helmikuuta 1935) oli vuoden 1955 Miss Suomi ja Miss Eurooppa. Valintansa aikaan hän oli 20-vuotias. Kyseiset Miss Eurooppa -kilpailut pidettiin Suomessa ja ehdokkaat kiertelivät näyttäytymässä eri kaupungeissa useiden päivien ajan. Kilpailujen yhteydessä kuvattiin elokuva Miss Eurooppaa metsästämässä. Tämän elokuvan lisäksi Söderberg oli mukana vuonna 1967 elokuvassa Pähkähullu Suomi.


title: Tresco

text: Tresco (korniksi "Enys Skaw") on Scillysaarten toiseksi suurin saari. Saarella asuu noin 160 vakituista asukasta. Tresco kuuluu Cornwallin herttuakunnalle, joka on vuokrannut sen Dorrien-Smithin suvulle. Dorrien-Smith harjoittaa saarella lomaosakekauppaa - muista Scillysaarista poiketen Trescolla on paljon turismia. Suurin osa asutuksesta on saaren keskiosan New Grimsbyn ja Old Grimsbyn kyliin.


title: Tresco

text: Tresco on autoton saari. Säännöllinen helikopteriliikenne lakkasi vuonna 2012 yli 50 vuoden jälkeen, mutta aloitettiin uudelleen 2016.


title: Ružomberok

text: Ružomberok (, , ) on kaupunki Žilinan alueella ("Žilinský kraj"), Slovakiassa. Sen pinta-ala on 126,7 km² ja väkiluku vuoden 2006 lopussa 29 906. Vuoden 2001 väestönlaskennan mukaan asukkaista oli slovakkeja 96,6 %, romaneja 0,9 % ja tšekkejä 0,9 %. Uskonnoltaan 75,5 % asukkaista ilmoitti olevansa roomalaiskatolisia ja 5,5 % luterilaisia; 14,7 % ei ilmoittanut mitään uskontoa.


title: Ružomberok

text: Ružomberokissa sijaitsee UNESCOn maailmanperintöluetteloon kuuluva Vlkolínecin kylä.


title: Liptovský Mikuláš

text: Liptovský Mikuláš (vanhalta nimeltään "Liptovský Svätý Mikuláš", , ) on kaupunki Žilinan alueella ("Žilinský kraj"), Slovakiassa. Sen pinta-ala on 70,1 km² ja väkiluku 32 284 (31.12.2005). Vuoden 2001 väestönlaskennan mukaan asukkaista oli slovakkeja 94,1 %, romaneja 2,3 %, tšekkejä 2,1 % ja unkarilaisia 0,3 %. Uskonnoltaan 34,5 % asukkaista ilmoitti olevansa roomalaiskatolisia ja 26,9 % luterilaisia; 32,3 % ei ilmoittanut mitään uskontoa.


title: Lloyd Mangrum

text: Lloyd Eugene Mangrum (1. elokuuta 1914 – 17. marraskuuta 1973) oli yhdysvaltalainen golfaaja. Hän syntyi Teksasissa ja saavutti uransa aikana 36 PGA Tour -voittoa.


title: Lloyd Mangrum

text: Huomattavin menestys oli Yhdysvaltain avoimen golfturnauksen voitto vuonna 1946. Mangrum edusti maataan Ryder Cupissa vuosina 1947, 1949, 1951 ja 1953 (kapteenina '53). Hän oli toisen maailmansodan veteraani.


title: Lloyd Mangrum

text: Mangrum kuoli Kaliforniassa 59-vuotiaana oltuaan pitkään sydänsairaana. Hänet kelpuutettiin World Golf Hall of Fameen vuonna 1998.


title: France 3

text: France 3 on toiseksi suurin ranskalainen julkinen televisiokanava, joka aloitti lähetyksensä 31. joulukuuta 1972. Sitä pyörittää pääasiassa France Télévisions -yhtiö, johon kuuluvat myös France 2, France 4 ja France 5.


title: Tsaarin kello

text: Tsaarin kello () on valtava, vaurioitunut pronssikello, joka on esillä Moskovan Kremlissä. Sen tilasi Venäjän keisarinna Anna, ja se valmistettiin vuosina 1733–1735. Kello painaa noin 202 tonnia, on 6,14 metriä korkea ja 6,6 metriä alareunan läpimitaltaan.


title: Tsaarin kello

text: Kello valettiin 10 metriä syvässä maakuopassa paikan päällä. Se halkesi 1737 tulipalon yhteydessä, kun sen koristelutyöt vielä olivat kesken. Kellon reunasta lohkesi suuri pala, ja kello putosi väliaikaiselta telineeltään takaisin valukuoppaansa.


title: Tsaarin kello

text: Vasta vuonna 1836 Tsaarin kello nostettiin kuopasta jalustalle, jolla se on edelleen suosittuna turistinähtävyytenä.


title: Tsaarin kello

text: Elokuvaohjaaja Andrei Tarkovski käytti tsaarin kellon valamista ja vihkimistä aineksena elokuvassaan "Andrei Rublev".


title: Jack Burke

text: John Joseph "Jack" Burke (s. 29. tammikuuta 1923 Fort Worth, Teksas) on yhdysvaltalainen golfaaja. Hän voitti uransa aikana kuusitoista turnausta PGA Tourilla, niiden joukossa Masters Tournamentin ja PGA Championshipin vuonna 1956.


title: Jack Burke

text: Burke pelasi Ryder Cupissa vuosina 1951, 1953, 1955, 1957 ja 1959. Kapteenina hän oli vuosina 1957 ja 1973. Hänelle myönnettiin vuonna 1952 Vardon Trophy ja vuonna 1956 PGA Tourin "vuoden pelaajan" arvonimi.


title: Jack Burke

text: Burke pääsi World Golf Hall of Fameen vuonna 2000 ja sai PGA Tourin elämäntyönpalkinnon vuonna 2003.


Yleisurheilun alle 18-vuotiaiden maailmanmestaruuskilpailut olivat kansainvälisen yleisurheiluliiton IAAF:n järjestämät yleisurheilukilpailut. Kilpailuihin saivat osallistua urheilijat, jotka täyttivät kilpailuvuoden aikana 16 tai 17 vuotta. Ensimmäiset alle 18-vuotiaiden maailmanmestaruuskilpailut järjestettiin vuonna 1999 ja viimeiset vuonna 2017. Kisoja järjestettiin kahden vuoden välein.


title: Yleisurheilun alle 18-vuotiaiden maailmanmestaruuskilpailut

text: Vuonna 2016 IAAF päätti lakkauttaa tämän ikäluokan MM-kilpailut vuoden 2017 jälkeen.


title: Tarik Sektioui

text: Tarik Sektioui (, s. 13. toukokuuta 1977 Fès, Marokko) on marokkolainen jalkapalloilija, joka edustaa Ajman Clubia. Sektioui on pelipaikaltaan laitahyökkääjä.


title: Tarik Sektioui

text:
Hän on pelannut aikaisemmin urallaan viidessä maassa: Marokossa, Ranskassa, Portugalissa, Sveitsissä ja Alankomaissa. Sektiouin tuottoisin kausi oli Alankomaissa Willem II Tilburg paidassa. Hän pelasi joukkueessa neljä vuotta, pelasi 73 ottelua ja teki 19 maalia.
Sektioui on ollut vuodesta 2000 lähtien Marokon jalkapallomaajoukkueen pelaaja.


title: Julius Caesar (kriketinpelaaja)

text: Julius Caesar (25. maaliskuuta 1830 Godalming, Surrey – 6. maaliskuuta 1878 Godalming) oli englantilainen kriketinpelaaja, joka pelasi 194 first-class -krikettiottelua vuosina 1849–1867.


title: Julius Caesar (kriketinpelaaja)

text: Julius Caesar syntyi 25. maaliskuuta 1830 Benjamin Caesarille ja hänen vaimolleen Annelle (o.s. Bowler), joilla oli kaikkiaan seitsemän lasta. Julius kasvoi Godalmingissa, Englannissa.


title: Julius Caesar (kriketinpelaaja)

text: Krikettiuransa aikana Caesar oli muun muassa mukana ensimmäisessä Britteinsaarilta merentakaisella pelikiertueella käyneessä joukkueessa. Ensimmäisen kerran hän edusti Englantia 1853.


title: Julius Caesar (kriketinpelaaja)

text: 8. ja 9. elokuuta 1850 käytiin suurta ennakkohuomiota kerännyt ja kuriositeettiarvonsa takia luultavasti Julius Caesarin uran parhaiten muistettu ottelu: hän ja hänen yksitoista sukulaistaan pelasivat paikallisia amatöörejä vastaan. Ottelua mainostettiin nimellä ”Kaksitoista Caesaria sekä Godalming & Districtin yksitoista herrasmiestä” (). Nimellä viitattiin Suetoniuksen tunnettuun teokseen, joka kertoo Rooman kahdentoista keisarin elämästä. Ennen viimeistä sisävuoroa Caesarit olivat ulkovuorossaan onnistuneet rajoittamaan Herrasmiehet 42 juoksuun, joten he olisivat tarvinneet ainoastaan 71 juoksua ottelun voittamiseen. Caesarit onnistuivat kuitenkin saamaan vain 54 ja hävisivät näin 16 juoksulla.


title: Julius Caesar (kriketinpelaaja)

text: Caesar kuoli asuntoonsa 6. maaliskuuta 1878. Tätä ennen hän oli joutunut vararikkoon.


title: Hans von Hösslin

text:
Hans von Hösslin (20. syyskuuta 1880 – 31. joulukuuta 1947) oli Saksan armeijan kenraaliluutnantti toisen maailmansodan aikana. Hän oli syntynyt Erbachissa Odenwaldin alueella. Hän liittyi Saksan armeijaan jo varhain, ja hänet ylennettiin vänrikiksi 1899.
Hän palveli junkkerina 3. baijerilaisessa jalkaväkirykmentissä, sekä pataljoonan adjutanttina vuoteen 1912 saakka, jolloin hän meni Baijerin sotakouluun. Ensimmäisen maailmansodan aikana hän työskenteli esikuntaupseerina mm. 5. ja 6. Baijerin reserviläisjalkaväkirykmentissä, ja sodan lopussa 3. rykmentin pataljoonankomentajana. Sodan jälkeen hän jatkoi uraansa esikuntaupseerina, kunnes erosi palveluksesta vuonna 1932. Natsien tultua valtaan Itävallassa hän työskenteli Salzburgissa sotilashallinnon tehtävissä, ja toisen maailmansodan alettua hänestä tuli 188. divisioonan komentaja. Hän komensi 188. vuoristodivisioonaa ja otti osaa taisteluun Jugoslaviassa partisaaneja vastaan. Hänet palkittiin ritariristillä kampanjastaan. Sodan lopussa hänet vangittiin Jugoslaviassa. Monien muiden saksalaisupseerien tapaan hänet tuomittiin kuolemaan sotarikoksista ja hirtettiin Ljubljanassa 31. joulukuuta 1947.


title: Johann Fortner

text: Johann Hans Fortner (25. marraskuuta 1884 – 26. helmikuuta 1946) oli Saksan armeijan kenraaliluutnantti toisen maailmansodan aikana.


title: Johann Fortner

text: Hän oli syntynyt Pfalzissa, ja lähti nuorena armeijauralle, ja yleni luutnantiksi 1905. Ensimmäisen maailmansodan aikana hänet ylennettiin kapteeniksi, ja vuonna 1920 poliisikapteeniksi. Ensimmäisessä maailmansodassa hän oli 5. baijerilaisen jalkaväkirykmentin adjutanttina.


title: Johann Fortner

text: Hän toimi poliisina vuodesta 1920 vuoteen 1935 saakka. Hän liittyi tuolloin takaisin armeijaan, ja palveli Kasselin alueen sotilashallinnossa, ja myöhemmin Tirolin alueella.


title: Johann Fortner

text: Toisen maailmansodan aikana vuonna 1941 hänet nimitettiin Saksan 778. jalkaväkidivisioonan komentajaksi. Hän erosi palveluksesta 31. maaliskuuta 1944. Sodan jälkeen hänet luovutettiin Jugoslaviaan vastaamaan sotarikossyytteisiin, joihin oli 778. jalkaväkidivisioonan komentajana syyllistynyt jugoslavialaista siviiliväestöä vastaan. Hänet tuomittiin kuolemaan ja hirtettiin vuonna 1946.


title: Micah Kogo

text: Micah Kipkemboi Kogo (s. 30. kesäkuuta 1986) on kenialainen kestävyysjuoksija.


title: Micah Kogo

text: Kogo sijoittui kuudenneksi 5 000 metrin juoksussa ajalla 13.52,51. Seuraavana vuonna hän voitti Brunssumissa 10 kilometrin maantiejuoksun ajalla 27.07, mikä jäi vain viisi sekuntia Haile Gebrselassien maailmanennätyksestä. Myöhemmin samana vuonna hän juoksi 5 000 metrillä toiseksi ajalla 13.39,91.


title: Micah Kogo

text: Pekingissä 2008 Kogo voitti 10 000 metrin juoksussa olympiapronssia. Kisan voittajan Kenenisa Bekelen lähdettyä loppukiriin, vain Kogo ja Sileshi Sihine pystyivät seuraamaan. Kogo hyytyi loppusuoralla ja hänen maanmiehensä Moses Ndiema Masai tuli aivan rinnalle, mutta jäi neljänneksi samalla ajalla Kogon kanssa. Kauden lopussa hän juoksi 5 000 metrillä kolmanneksi ajalla 13.23,37. 29. maaliskuuta 2009 Kogo juoksi Brunssumissa 10 kilometrin maantiejuoksun maailmanennätyksen 27.01 alittaen Haile Gebrselassien entisen maailmanennätyksen sekunnilla. Berliinin MM-kisoissa hän oli seitsemäs 10 000 metrillä ajalla 27.26,33 ja toinen 5 000 metrillä ajalla 13.29,76.


title: Micah Kogo

text: Kogo on 10 000 metrin juoksun maailmantilastossa kuudennella tilalla.


title: Veli Lehto

text: Veli Lehto, oik. Viljo Leopold Lehtinen (1. joulukuuta 1904 Turku − 19. heinäkuuta 1965 Turku) oli suomalainen laulaja. Hän on tunnettu Dallapé-yhtyeestä, jonka laulajana hän oli vuosina 1930–1937.


title: Veli Lehto

text: Lehtinen ryhtyi opiskelemaan laulunopettajaksi Helsingin konservatoriossa 1924. Hän kirjoitti ylioppilaaksi 1927. Lehtinen kirjoittutui Helsingin yliopiston humanistiseen tiedekuntaan 1930. Opiskeluja rahoittaakseen hän ryhtyi 1930-luvun alussa Dallapé-orkesterin levylaulajaksi tehden vuosina 1930-37 orkesterin kanssa ainakin 126 levytystä sekä Seminola-orkesterin solistina 18 levytystä. Näissä hän lauloi salanimellä Veli Lehto. Omalla nimellään hän esiintyi Ylioppilaskunnan Laulajat-kuorossa. Kuoro teki Amerikan matkan vuodenvaihteessa 1937-38, jolloin Viljo Lehtinen oli mukana yhtenä sen kolmesta pääsolistista. Paluumatkallaan Lontoossa YL teki levytyksiä His Master’s Voice -merkille. Yhdellä levypuolella on Lehtisen laulama soolo (Ol' kaunis kesäilta). Laulajanuransa jälkeen hän ryhtyi papiksi ja työskenteli mm. Turun tuomiokirkkoseurakunnassa.


title: Veli Lehto

text: Turun Tähtituotanto Oy on julkaissut Veli Lehdon koko äänilevytuotannon.


title: Luettelo melodisista death metal -yhtyeistä

text: Tämä on luettelo melodisista death metal -yhtyeistä


title: Marco Polon sillan välikohtaus

text: Marco Polon sillan välikohtaus oli Kiinan ja Japanin välisen sodan ensimmäinen taistelu, joka käytiin 7. heinäkuuta – 9. heinäkuuta 1937 Pekingin ulkopuolella.


title: Marco Polon sillan välikohtaus

text:
Japanin Kwantungin armeija oli perustanut miehittämäänsä Etelä-Mantšuriaan Mantšukuo-nimisen valtion. Vuonna 1934 japanilaiset asettivat Mantšukuon hallitsijaksi mantšuista koostuneen Qing-dynastian viimeisen keisarin Pu Yin. Ulkoisista muodoistaan huolimatta Mantšurian hallinto oli Kwantungin armeijan sanelemaa.
Menestys Mantšuriassa rohkaisi Japanin äärinationalisteja. Maassa vaikutti useita äärioikeistolaisia järjestöjä, jotka vastustivat länsimaista vaikutusta ja puoluepolitiikkaa ja kannattivat aggressiivisempaa laajentumista.


title: Marco Polon sillan välikohtaus

text: Marco Polon silta, yksitoistakaarinen kaarisilta 1600-luvulta, oli Peking–Wuhan-radan solmukohta, ja ainoa reitti Pekingiin Guomindangin hallitsemalta alueelta maan eteläosista.Kesäkuun lopussa japanilaiset joukot (satoja sotilaita) leiriytyivät sillan länsipäähän ja pitivät siellä harjoituksiaan, mitä Guomindangin joukot seurasivat tarkasti linnoituksestaan Wanpingista. Heinäkuun 7. päivän aamuna japanilaiset sähköttivät Guomindagngiin haluavansa tulla sillan yli etsimään karannutta sotamiestä. Kiinalainen eversti Ji Xingwen kieltäytyi, esimiehensä kenraali Song Zheyuanin tukemana. Illalla japanilaiset antoivat kiinalaisille tunnin aikaa päästää heidät maahan, muuten alkaisi tulitus. Keskiyöllä tykistö alkoi pommittaa kaupunkia, ja aamunkoitteessa jalkaväkijoukot ja tankit lähtivät marssimaan sillalle. Ji Xingwen johdatti noin tuhat kiinalaista puolustamaan siltaa hinnalla millä hyvänsä. Japanilaiset tulivat kuitenkin läpi. Guomindang sai vahvistuksia ja pakotti japanilaiset takaisin seuraavana päivänä. Silloin japanilaiset pysähtyivät ja tarjosivat neuvotteluja. He kuitenkin pitivät leirinsä sillan länsipäässä.


title: Marco Polon sillan välikohtaus

text:
Guomindangin upseerien neuvottelussa kenraali Qin Dechun vaati, että tiedusteluja pitää jatkaa, koska japanilaisiin ei voi luottaa. Kenraali Zhang Zizhong oli neuvottelujen kannalla. Niinpä komentaja Song Zheyuan lähetti Zhang Zizhongin Guomindangin edustajana Tianjiniin tapaamaan japanilaista kenraali Gun Hashimotoa. Neuvottelut näyttivät etenevän sopuisasti, mutta samaan aikaan japanilaiset keskittivät lisää joukkoja alueelle, ja teknisesti huonommin varustautuneet kiinalaiset päättivät tehdä samoin.
Japanilaiset asettivat kolme ehtoa, joilla eivät valtaisi Pekingiä ja Tianjinia:


title: Marco Polon sillan välikohtaus

text: Kenraali Zhang Zizhong suostui muihin ehtoihin, mutta sanoi ettei voi kolmatta luvata Song Zheyuanin puolesta. Japanilaiset vyöryivät kaupunkiin ja asettivat Zhang Zizhongin sen pormestariksi. Tämä koki tulleensa petetyksi ja pakeni hiljaisuudessa.


title: Marco Polon sillan välikohtaus

text: Japanin armeija miehitti nopeasti Pekingin ja Tianjinin, edeten vähitellen Jangtselle ja 13. joulukuuta mennessä Tšiang Kai-šekin Guomindang-hallituksen pääkaupunkiin Nanjingiin. Japanilaiset ottivat nyt haltuunsa Kiinan tärkeimmät satamat, mutta eivät koskaan onnistuneet kunnolla valloittamaan manner-Kiinaa. Nanjingiin japanilaiset perustivat maaliskuussa 1940 Wang Jingwein johtaman nukkehallituksen. Britit ja yhdysvaltalaiset eivät sympatioistaan huolimatta kyenneet estämään Japanin armeijan toimia Kiinassa.


title: Bernard Kiprop Kipyego

text: Bernard Kiprop Kipyego (s. 16. heinäkuuta 1986 Keiyo, Kenia) on kenialainen kestävyysjuoksija.


title: Bernard Kiprop Kipyego

text: Kipyego voitti St. Etiennen maastojuoksun MM-kisoissa 2005 hopeaa nuorten sarjassa. Kaksi vuotta myöhemmin hän voitti Mombasan maastojuoksun MM-kisoissa pronssia. Vuonna 2008 hän sijoittui kymmenenneksi Edinburghin maastojuoksun MM-kisoissa ja 5 000 metrin yhdeksänneksi ajalla 13.41,43. Seuraavana vuonna hän oli 10 000 metrin viides Berliinin MM-kisoissa ajalla 27.18,47 ja voitti hopeaa Birminghamin puolimaratonin MM-kisoissa.


title: Viitosvaihde

text: Viitosvaihde () on autoihin keskittynyt brittiläinen auto-ohjelma joka on vanhan Top Gearin tekijöiltä. Ohjelma alkoi brittiläisellä Channel 5-kanavalla 8. huhtikuuta 2002. Suomessa ohjelmaa on esittänyt Jim, Discovery Channel ja MTV3 Max. Fifth Gearin juontajat ovat Tiff Needell, Vicki Butler-Henderson, Tom Ford, Jason Plato, Tim Shaw, Jon Bentley ja Jonny Smith.2004


Viitosvaihde


title: Heinrich Danckelmann

text: Heinrich Danckelmann (2. elokuuta 1887 – 30. lokakuuta 1947) oli Saksan ilmavoimien kenraali toisen maailmansodan aikana.


title: Heinrich Danckelmann

text: Hän syntyi Hardenhausenissa Warburgissa 1887. Danckelmann liittyi Saksan armeijaan ennen ensimmäistä maailmansotaa ja vuonna 1907 hänet ylennettiin luutnantiksi.


title: Heinrich Danckelmann

text: Toisen maailmansodan aikana hän oli ensin maavoimien kenraali, ja 1. huhtikuuta 1941 hän sai siirron Luftwaffeen. 31. toukokuuta 1945 Danckelmann jätti sotilastehtävänsä ja siirtyi eläkkeelle, mutta hänet vangittiin ja luovutettiin Jugoslaviaan vastaamaan sotarikossyytteisiin 5. elokuuta 1945. Häntä syytettiin muun muassa Belgradin tuhoamisesta pommikoneilla. Hänet tuomittiin kuolemaan ja hirtettiin Belgradissa 30. lokakuuta 1947.


title: The Tea Party

text: The Tea Party oli kanadalainen rockyhtye, joka sai musiikkiinsa vaikutteita bluesista, progressiivisesta rockista, Intiasta ja Keski-Euroopasta. Vuosien 1990–2005 välisenä aikana bändi julkaisi kahdeksan levyä. Levyjä myytiin 1,6 miljoonaa kappaletta maailmanlaajuisesti ja vuonna 1999 yhtyeen single "Heaven Coming Down" oli listaykkönen Kanadassa.


title: The Tea Party

text: Bändin jäsenten yhteistyö päättyi vuonna 2005 mielipide-eroavuuksien takia.


title: The Tea Party

text: The Tea Partyn perustivat vuonna 1990 Jeff Martin, Stuart Chatwood ja Jeff Burrows. Kukin heistä oli soittanut teini-ikäisenä lukemattomissa eri yhtyeissä.


title: The Tea Party

text: Bändin samanniminen debyyttialbumi ilmestyi vuonna 1991. Albumi sisälsi musiikillisia vaikutteita psykedeelisestä rockista ja bluesista ja sen oli tuottanut Martin; Martin tuotti jokaisen levyn, bändin saaden näin mahdollisuuden kontrolloida musiikkiaan täysin. 1993 The Tea Party allekirjoitti levytyssopimuksen EMI Music Canadan kanssa ja julkaisi albumin "Splendor Solis". Vuonna 1994 levy julkaistiin Australiassa Save Me-singlen kanssa tehden bändistä tunnetun. Bändi saavutti lisää suosiota Triple J-nimisen radioaseman kautta saaden tämän avulla ensimmäisen kiertueensa Save Me-singlen ollessa jokaisen keikan settilistalla.


title: The Tea Party

text: The Tea Party julkaisi vuonna 1995 uransa menestyneimmän albumin "The Edges of Twilight". Levyn myynti ylitti 270 000 rajan ja se myi tuplaplatinaa Kanadassa ja platinaa Australiassa.


title: The Tea Party

text: Palattuaan menestyneiltä Kanadan, Euroopan ja Australian kiertueiltaan, bändi julkaisi vuonna 1996 levyn "Alhambra", laajennetun CD:n, joka sisältää akustisia versioita yhtyeen aikaisemmalta "The Edges of Twilight"-levyltä. Levy poiki bändille pienimuotoisen kiertueen Kanadassa nimeltä "Alhambra Acoustic and Eclectic".


title: The Tea Party

text: "Transmission" julkaistiin 1997. Levy on kokoelma aggressiivisia kappaleita, jotka ovat saivat vaikutteita muutoksista bändissä; yhtye oli sitä mieltä, että he eivät saaneet tarpeeksi tukea levy-yhtiöltään.


title: The Tea Party

text: Seuraava levy "Triptych" ilmestyi 1999 ja sen ensimmäinen single "Heaven Coming Down" nousi ykköseksi Kanadan radiossa. Yhtyeen musiikki otti enemmän orkesterimaisen soundin. Bändin ainut live-albumi "Live at the Enmore Theatre" julkaistiin Triple J-radioaseman kautta.


title: The Tea Party

text: Bändi julkaisi vuonna 2000 single-kokoelman nimeltä "Tangents: The Tea Party Collection" ja 2001 DVD:n nimeltä "Illuminations", joka on kokoelma yhtyeen musiikkivideoita. Myöhemmin samana vuonna "The Interzone Mantras" julkaistiin.


title: The Tea Party

text: "Seven Circles", yhtyeen viimeinen levy näki päivänvalon vuonna 2004.


title: The Tea Party

text: Lokakuussa 2005 yhtye hajosi mielipide-erojen takia Martinin yhtäkkiä ilmoittaessa ryhtyvänsä soolouralle. Jälkeenpäin Chatwood kertoi bändin nettisivuilla "Jeff Burrows ja minä olemme todella pahoillamme kuinka tämä asia käsiteltiin. Jeff Burrows ja minä olimme varmoja, että bändi pitää vain pitkän tauon".


title: The Tea Party

text: Vuonna 2006 Burrows ja Chatwood kirjoittivat vielä lauluja yhdessä nimellä "The Art Decay". Chatwood sävelsi myös musiikkia Prince of Persia-videopeliin. Burrows liittyi Rushin Geddy Leen, Alex Lifesonin ja muiden kanadalaisten musiikkojen mukaan yhtyeeseen nimeltä "Big Dirty Band".


title: The Tea Party

text: Martin muutti Irlantiin ja äänitti ensimmäisen sooloalbuminsa "Exile and the Kingdom", joka julkaistiin Kanadassa ja Australiassa vuonna 2006. Martin on keikkaillut Euroopassa, Kanadassa ja Australiassa ja hän on myös julkaissut kaksi live-albumia "Live in Brisbane 2006" ja "Live in Dublin".


title: Vadim Pružanov

text: Vadim ´´Vad´´ Pružanov (, s. 18. kesäkuuta 1982) on lontoolaisen nopeaa power metalia soittavan DragonForce-yhtyeen kosketinsoittaja. Pružanov on syntyjään ukrainalainen.


title: Vadim Pružanov

text: Pružanov syntyi Ukrainassa, mutta muutti myöhemmin Lontooseen. Pružanov aloitti pianonsoiton kahdeksanvuotiaana. Hän opiskeli musiikkikoulussa alusta asti, mutta kyllästyi ja lopetti kolmen vuoden jälkeen. Hän jatkoi soittoharrastustaan itseopiskeluna. Tuona aikana Pružanov löysi rockmusiikin, ja alkoi suunnitella uraa soittajana. Hän sai oman pienen kosketinsoittimen (Yamaha PS-551) ja alkoi tehdä omaa musiikkia jo 12-vuotiaana.


title: Vadim Pružanov

text: Pružanov on tunnettu erittäin nopeista sekä melodisista sooloista koskettimilla, raivokkaasta päänheiluttamisesta lavalla sekä taidostaan soittaa koskettimia kielellä ja otsalla käsien ohella. Hän ottaa sooloihinsa vaikutteita teknomusiikista ja videopeleistä sekä sisällyttää niihin usein monien televisiosarjojen, kuten "Simpsonien" ja "Countdownin", tunnusmusiikkeja. Livenä hän soittaa usein sooloja kannettavalla kosketinsoittimella, usein Herman Lin kanssa. Monesti myös DragonForcen toinen kitaristi Sam Totman sekä basisti Frédéric Leclercq ovat mukana sooloissa viihdyttämässä yleisöä soittotaidoillaan.


title: Vadim Pružanov

text: Kitarapainotteisen DragonForcen musiikissa Pružanov on usein koskettimilla mukana biiseissä, kuten esimerkiksi ”Soldiers of the Wasteland” kappaleessa. Hänen uniikin soittotyylinsä voi kuulla useimmissa yhtyeen kappaleissa, kuten esimerkiksi erittäin suositussa ”Through the Fire and Flames” kappaleessa, joka on Guitar Heroissa yksi vaikeimmista biiseistä.


title: Vadim Pružanov

text: Kosketinsoiton ohella Pružanov on myös taitava kitaristi. Hän on kertonut suurimmiksi vaikuttajikseen Yngwie Malmsteenin, Strapping Young Ladin, Steve Vain, Panteran, Judas Priestin, Symphony X:n sekä Dream Theaterin.


title: Saksan sodanjohto

text: Saksan sodanjohto voi tarkoittaa seuraavaa:


title: Honda Civic Type R

text: Honda Civic Type R on Civic-mallin tunnettu tehoversio. Ensimmäisen sukupolven Type R -mallin valmistus alkoi 1997 EK9-alustan kohdalla. Autoa ei koskaan markkinoitu Japanin ulkopuolella. Toisen sukupolven Type R -malli (EP3) julkaistiin 2001. Tuoreimmat versiot rakennetaan FD2- ja FN2-alustalle, joista ensimmäinen on vain Japanin ja jälkimmäinen Euroopan markkinoille. Japanin markkinoille suunnattu on tehokkaammalla moottorilla ja sedan-mallia, kun taas Euroopan markkinoille suunnattu kolmiovinen hatchback.


title: Honda Civic Type R

text: Civic Type R:n kilpailjoita Euroopassa ovat Volkswagenin Golf GTI, Fordin Focus ST sekä Toyotan Corolla VVTL-i T Sport.


title: Honda Civic Type R

text: Civic Type R:ä on valmistettu kolmelle eri mallille vuodesta 1997 alkaen.


title: LostAlone

text: LostAlone on brittiläinen kolmehenkinen rockyhtye, johon kuuluvat Steven Battelle (laulu, kitara), Mark Gibson (rummut) ja Tom Kitchen (basso). Bändi on kotoisin Derbystä.


title: LostAlone

text: Bändi on saanut vaikutteita esimerkiksi Queenista, Iron Maidenista, Mansunista, Pink Floydista ja Weezerista.


title: LostAlone

text: LostAlone on kiertänyt paljon Isossa-Britanniassa ja muualla Euroopassa, soittaen muun muassa Paramoren, 30 Seconds To Marsin ja My Chemical Romance lämmittelijänä. Britanniassa he ovat olleet pääesiintyjänä kolmella kiertueella (Light The Waves Tour vuonna 2006, Say No To The World Tour ja Blood Is Sharp Tour vuonna 2007). Yhtye on esiintynyt myös monille nimekkäillä festareilla, kuten Taste of Chaos, Download ja Rock am Ring.


title: LostAlone

text: Yhtyeen laulaja-kitaristi-sanoittaja Steven Battelle on kehittänyt omalaatuisen tyylin heittää kenkänsä ilmaan kesken keikan ja soittaa sillä riffejä kitarallaan. Vuonna 2008 LostAlone esiintyi Suomessa.


title: Boryeong

text: Boryeong on kaupunki Etelä-Chungcheongin maakunnassa Etelä-Koreassa. Se sijaitsee Keltaisenmeren rannikolla, Janghang-linjaan kuuluvan rautatien varrella. Janghang yhdistää kaupungin Souliin Gyeongbu-linjan välityksellä.


title: Boryeong

text: Boryeongissa oli vuonna 2007 noin 110 000 asukasta. Se on tunnettu ympäri Koreaa uimarannoistaan ja vuosittaisista heinäkuun tienoilla järjestettävistä mutafestivaaleistaan. Kaupungin rantojen mutaa ylistetään laajalti kosmeettisista ominaisuuksistaan. Muiden Korean niemimaan lounaisrannikon alueiden tavoin seudulla on lukuisia pieniä saaria, joista monista on lauttayhteys kaupungin satamaan.


title: Boryeong

text: Boryeongin nykyiset (2008) rajat tulivat voimaan 1995, jolloin Boryeong-gunin ja Daecheonin kaupunki yhdistyivät. Kaupungit oli aiemmin erotettu toisistaan 1986 niiden muodostettua sitä ennen yhtenäisen Boryeong-gunin kaupungin.


title: Deus Ex: Invisible War

text: Deus Ex: Invisible War on Ion Stormin kehittämä ja Eidos Interactiven vuonna 2003 julkaisema jatko-osa toimintaroolipelille "Deus Ex". Peli julkaistiin Microsoft Windowsille ja Xboxille.


title: Deus Ex: Invisible War

text: "Deus Exissä" pelihahmo oli JC Denton, mutta "Invisible Warissa" seikkailee Alex Denton, joka on pelaajan valinnan mukaan nainen tai mies. Peli muistuttaa paljolti edeltäjäänsä.


title: Trades Union Congress

text: Trade Union Congress (TUC) on Yhdistyneitten kuningaskuntain ammattillinen keskusjärjestö. Järjestö on perustettu 1868. Jäseniä 6,5 miljoonaa (2006)


title: Bill Johnson (alppihiihtäjä)

text: William Dean ”Bill” Johnson (30. maaliskuuta 1960 Los Angeles, Kalifornia – 21. tammikuuta 2016) oli yhdysvaltalainen alppihiihtäjä.


title: Bill Johnson (alppihiihtäjä)

text: Johnson voitti ensimmäisenä yhdysvaltalaismiehenä olympiakultaa alppihiihdossa, kun hän saavutti kultamitalin syöksylaskussa Sarajevon olympialaisissa 1984. Bormion maailmanmestaruuskilpailuissa 1985 Johnson oli syöksylaskun 14:s.


title: Bill Johnson (alppihiihtäjä)

text: Maailmancupissa Johnson voitti kolme osakilpailua ja sijoittui parhaalla kaudellaan kokonaiskilpailussa sijalle 14.


title: Bill Johnson (alppihiihtäjä)

text: Johnson loukkasi vasemman polvensa sekä leikkaushoitoa vaatineen selkänsä, jonka takia hän joutui lopettamaan kilpailemisen vuonna 1986. Hän kuitenkin palasi kilpailemaan joulukuussa 2000, tavoittenaan Salt Lake Cityn olympialaiset 2002. Johnson ehti kiertää FIS-kilpailuja sekä Nor-Am Cupin kilpailuja 3 kuukautta, kunnes loukkaantui jälleen pahasti maaliskuussa 2001. Onnettomuudessa hän puri melkein kielensä poikki ja hänen vasen aivopuoliskonsa kärsi pahoja ruhjeita, jonka takia hän oli tajuton kolme viikkoaOutside online End of the Run. .


title: Bill Johnson (alppihiihtäjä)

text: Johnsonin urheilija-uraa haittasivat hänen kova alkoholin juontinsa, sekä hänen hankala persoonallisuutensa. Vuonna 1992 hänen 13-kuukauden ikäinen poikansa hukkui ammeeseen. Hän erosi vaimostaan vuonna 2000, teki henkilökohtaisen konkurssin ja asui asuntovaunussa.


title: Bill Johnson (alppihiihtäjä)

text: Vuonna 2010 Johnson sai vakavan halvauskohtauksen. Kesällä 2013 hän joutui kahdeksi viikoksi teho-osastolle, kun infektio iski kaikkiin hänen sisäelimiinsä. Johnson asui hoitolaitoksessa, ja hänen oli vaikea liikkua ja puhua. Hän pystyi viimeisinä elinvuosinaan kommunikoimaan vain ärähdyksin ja nyökkäämällä.


title: Elämäkertaelokuva

text: Elämäkertaelokuva kertoo todellisen henkilön tai henkilöryhmän elämästä. Elämäkertaelokuvia tehdään usein tunnetuista historiallisista tai vielä elävistä henkilöistä. Elämäkertaelokuvan tapahtumat perustuvat yleensä suurelta osin tositapahtumiin, mutta elokuva voi sisältää myös keksittyjä tapahtumia. Elämäkertaelokuvien suosituimpiin henkilöihin kuuluvat Napoleon, Abraham Lincoln, Jeesus, Lenin, Hitler ja Kleopatra. 1930-luku oli elämäkertaelokuvien kulta-aikaa mutta sen suosio on säilynyt vankkana koko elokuvan historian aikana.


title: Elämäkertaelokuva

text: Lajityyppinä elämäkertaelokuva on lähes yhtä vanha kuin elokuva itse. Varhaisimpia esimerkkejä on Georges Méliès'n "Jeanne d'Arc" vuodelta 1900. Toinen merkittävä varhainen elämäkertaelokuva on Abel Gancen kuusituntinen "Napoléon" (1927). Yhdysvalloissa merkittäviä varhaisia elämäkertaelokuvia olivat Cecil B. DeMillen "Orleansin neitsyt" (1916), D. W. Griffithin "Judith of Bethulia" (1914) ja Lloyd Ingrahamin "Sissipäällikkö" (1927), joka kertoi Jesse Jamesista.


title: Elämäkertaelokuva

text: Elämäkertaelokuvan kulta-aikaa brittiläisessä ja yhdysvaltalaisessa elokuvassa oli 1930-luku. "n" (1933) menestys laukaisi elämäkertaelokuvien tulvan kummallakin puolella Atlanttia. Tunnetuimpia näistä ovat Greta Garbon tähdittämä "Kuningatar Kristiina" (1933), John Fordin "Vapauttajan nuoruus" (1939) sekä Paul Munin tähdittämä elämäkertaelokuvien sarja: "Tohtori Louis Pasteur" (1936), "Emile Zolan elämä" (1937) ja "Vapaudensankari Juarez" (1939).


title: Tielman Susato

text: Tielman Susato (nimi tunnetaan myös muodoissa Tilemannus Susato, Tylman Susato ja Thielman Suzato) oli flaamilainen musiikkikustantaja, säveltäjä ja soittaja. Susato syntyi Soestissa Dortmundin lähellä todennäköisesti vuosien 1510 ja 1515 välillä. Hän toimi kalligrafina Antwerpenin katedraalissa vuonna 1529, mikä on varhaisin tieto hänen elämästään. Susato toimi nuottien painajana Antwerpenissä. 1500-luvulla nuottien painaminen oli vielä vaivalloinen prosessi joka sisälsi kolme työvaihetta: ensin painettiin viivasto, sitten nuotit ja lopuksi teksti. Uransa aikana Susato julkaisi noin 60 kirjaa moniäänisiä chansoneita, psalmeja ("soutekerliedekens") ja motetteja, joista tehtiin myöhemmin lukuisia uudelleenjulkaisuja. Hän myös sävelsi messuja, yli 90 moniäänistä chansonia sekä tanssimusiikkia, mm. pavanoita, gagliardoja ja allemandeja, jotka sisältyvät "Het derde musyck boexken ... alderhande danserye" -kokoelmaan (1551). Susato kuoli mahdollisesti Ruotsissa vuonna 1570 tai myöhemmin.


title: Tielman Susato

text: Susaton poika Jacob (Jacques) osallistui isänsä julkaisutoimintaan viimeistään vuodesta 1558 ja otti tämän yhtiön hallintaansa 1561, mutta julkaisi vain yhden sävellyskokoelman (Orlando di Lasson "Le premier livre de chansons") ennen kuolemaansa 1564.


title: Electronic Frontier Foundation

text: Electronic Frontier Foundation (lyh. EFF) on vuonna 1990 perustettu kansainvälinen tietoyhteiskunnan kansalaisoikeuksia puolustava järjestö. Järjestön pääasiallisena tavoitteena on tuoda julkisuuteen ongelmakohtia sekä valistaa poliitikkoja ja mediaa kansalaisoikeuksiin, kuten sananvapauteen ja yksityisyyteen liittyvissä asioissa. Viime kädessä EFF toimii myös näiden asioiden puolustajana. EFF on myös yksi virallisista Maailman henkisen omaisuuden järjestön (WIPO) tarkkailijajäsenistä.


title: Electronic Frontier Foundation

text: EFF:n toiminta on rahoitettu lahjoitusvaroista. Järjestön keskustoimisto on San Franciscossa ja sillä on haarakonttorit Torontossa, Washingtonissa ja Brysselissä.


title: Electronic Frontier Foundation

text: EFF toimii usealla eri tavalla. Keinovalikoimiin kuuluu muun muassa rahoituksen ja/tai asiantuntemuksen tarjoaminen niissä oikeuskäsittelyissä, joiden se uskoo vaikuttavan kansalaisoikeuksiin. Toinen keinoista on nostaa julkisuuteen ongelmakohtia. Kolmantena merkittävänä keinona se seuraa ja pitää arkistoa sen toiminnan piiriin liittyvistä uutisista ja lakiehdotuksista, sekä tarvittaessa osoittaa niiden ongelmakohtia.


title: Electronic Frontier Foundation

text: The Electronic Frontier Foundationin perustivat heinäkuussa 1990 Mitch Kapor, John Gilmore ja John Perry Barlow, jotka tunsivat toisensa The WELL -BBS:n kautta. Alkuperäisen rahoituksen toiminnalle antoivat Kapor, Steve Wozniak ja tuntematon lahjoittaja. Järjestön perustamisen motivaationa toimi Yhdysvaltojen salaisen palvelun massiivinen hakkerien kiinniottoon tähdännyt operaatio Sundevil. Operaatio Sundevilin yhteydessä takavarikoitiin myös roolipeliyritys Steve Jackson Gamesin omaisuutta. Steve Jackson Gamesin ratsia toimi vedenjakajana, joka herätti ihmiset seuraamaan, mitä digitaalisessa maailmassa tapahtuu ja johti myös nykymuotoisen kansalaisoikeuksia ajavan Electronic Frontier Foundationin syntymiseen.


title: EFF

text: EFF tarkoittaa: